El Consell Escolar Municipal proposa mantenir com a no lectiva tota la setmana de Magdalena 2021 - VilaWeb\nEl Consell Escolar Municipal proposa mantenir com a no lectiva tota la setmana de Magdalena 2021\nLa reunió també ha servit per a informar sobre les mesures per combatre la bretxa digital presses arran de la crisi sanitària\nEl regidor d’Educació, Francesc Mezquita, ha presidit aquesta vesprada la sessió extraordinària del Consell Escolar Municipal en què s’ha acordat la proposta de calendari escolar i els festius del curs 2020/2021. En aquest sentit, l’ens ha aprovat sol·licitar que la totalitat de la setmana de les festes de la Magdalena siga no lectiva, una proposta que “facilitarà la conciliació a les famílies, ja que repeteix el patró d’anys anteriors”, com ha explicat l’edil.\nAixí, la proposta impulsada per Mezquita permetrà mantenir els tres dies centrals de la setmana (dimarts, dimecres i dijous) com a festius i ajustar-se així a la nova normativa del Consell al respecte de les jornades no lectives. Per tal d’assegurar que el divendres de la setmana de les festes fundacionals de Castelló també es manté com a festiu, el consistori proposa intercanviar aquesta jornada per la festivitat de Sant Vicent. Ara, el Consell Escolar Municipal traslladarà la petició de jornades festives a la Direcció Territorial d’Educació de Castelló, la qual haurà d’aprovar-la.\nDurant la primera trobada presencial del consell després de la crisi sanitària, Mezquita ha explicat les mesures que aplicarà el consistori per a combatre la bretxa digital durant el pròxim curs, un programa que compta amb un pressupost de 16.500 euros. El regidor també ha detallat les accions que s’han pres durant l’estat d’alarma en aquest sentit i que han portat a l’adquisició d’un centenar de tauletes. L’acord assolit amb l’empresa Netllar ha permés també facilitar connexions a Internet a més d’un centenar de famílies.\nMezquita també ha recordat que la Regidoria d’Educació preveu una línia d’ajudes per la realització d’activitats extraescolars durant el pròxim curs . A més, ha creat un programa especial de subvencions per a col·laborar amb les AMPA i facilitar la programació d’escoles per als períodes vacacionals, a la qual ja s’han sumat les associacions d’alguns centres aquest estiu.\nEl Consell Escolar ha donat suport a la singularitat de les comarques de Castelló per tal de suprimir o activar cicles formatius en relació al supressió del grau superior d’Informàtica i Telecomunicacions que s’imparteix a l’IES Politècnic. Així ho ha defensat també el director del centre, Ricardo Arnau.\nAltres punts de la reunió han estat la dació de comptes sobre el procés ordinari d’escolarització i les mesures preses pel consistori per a l’escolarització extraordinària, per a la qual Educació demana que les famílies acudisquen amb cita prèvia. A més, el consell ha informa els membres sobre l’estat dels projectes del Pla Edificant per a Castelló.


Eleccions a Sant Feliu – Arxiu d'actualitat local\nEleccions a Sant Feliu\nL’escenari que s’ha generat a Sant Feliu de Guíxols és realment difícil, però no impossible per a CiU, que ja té tradició de governar en minoria. CiU (7) ha estat la força més votada, seguida de TSF (6) amb només un regidor de diferència, i d’un PP (1) que ha tornat a fer-se lloc al consistori.\nPel que fa als partits d’esquerres: el PSC ha quedat amb cinc, ERC ha perdut un regidor i ICV, que ha estat a punt de no entrar, ha estat la gran derrotada. Curiosament, el PSC, formació que es podria considerar la gran vençuda de la nit, es podria acabar convertint en una peça clau a l’hora de formar govern, enmig d’aquest escenari complex que s’ha generat.\nAixò no treu, però, que la disputa quedi de moment en mans de dos jugadors: CiU, que lidera Joan Alfons Albó, i que ha estat la llista més votada, i TSF, que encapçala Carles Motas.\nÉs molt aviat per aventurar-se a especular, però no seria gens desassenyat, ni tampoc precipitat, parlar a Sant Feliu d’un pacte entre CiU i el PSC. I més amb els resultats a la mà. Joan Alfons Albó ha dit clarament que no pactarà amb TSF i que amb algunes coses no tenia cap problema a l’hora d’entendre’s amb el PSC. I tampoc pel que fa a veure una CiU en minoria.\nEl futur de TSF\nEl que és una dada irrefutable és el gran resultat electoral que ha obtingut TSF. Si a les eleccions del 2007, TSF va aconseguir cinc regidors, i va empatar amb CiU, ara ha incrementat un regidor, i ha posat les coses difícils a tothom. Amb tot, CiU té un 30,63% de vots, TSF un 23,59%, seguit pel PSC amb un 22,67%.\nEleccions a Sant Feliu added by Redacció on 23/05/2011


Anna Griera: Els perfums, un món de sensacions\nEls perfums, un món de sensacions\nAviso navegants, si entreu al Sephora, vigileu amb els venedors. En saben tant, que a mi em van acabar venent una colònia quan tan soli hi havia entrat a perfumar-me (sí, ho confesso, ho faig de vegades) i a fer temps. Havia quedat amb una amiga que feia tard i quan li vaig explicar el que m'havia passat, em va relatar la seva història, més greu que la meva. Resulta que va entrar a comprar un arrissador de pestanyes i es va acabar gastant la friolera de noranta euros. I això es diu ràpid.\nDe totes maneres, he de dir que el noi que em va atendre era un expert en perfums i que em va fer pensar en coses interessants i curioses. El món del perfum és un món de sensacions. L'olfacte és l'únic sentit que està lligat al cervell, així que inconscientment, s'associen les olors als records. Per exemple, em va fer olorar una colònia que em va recordar a la olor que feia la meva àvia, i la vaig veure. Em va venir al cap els dies que anava a casa seva de petita. Desgraciadament, l'olfacte és un sentit que tenim atrofiat i bastant arraconat, com em va fer notar el vendor. Vivim en un món on no el necessitem per a res i s'està perdent la capacitat tant primitiva d'ensumar-ho tot. En canvi, a mi m'encanten les olors: la de mar, la de gespa tallada, la d'un sofregit, la d'un llibre nou, la dels geranis. I les reivindico.\nDoncs bé, escollir un perfum és difícil. I a mi m'agrada anar variant, així que he de triar més sovint. I em costa, primer perquè n'hi ha a tonelades i segon perquè són una part de la nostra personalitat. És un element més que comunica, com ho és la roba, la manera de moure'ns, els gestos... i és un element que desperta sensacions. Així que hem de tenir en compte què volem transmetre i escollir la olor que millor ens defineixi. El venedor em va dir que ell en té molts, de perfums, i que depèn de l'agenda del dia, depèn de amb qui queda, de si és de nit o de dia, se'n posa un o un altre. Quin crack!\nUn altre detall que s'ha de tenir en compte a l'hora de comprar-se un perfum és que el líquid reacciona amb el pH de la pell i l'olor canvia. Jo em vaig comprar Euphoria de Calvin Klein perquè tinc una amiga que se'l posa i li queda genial. Però a mi em queda fatal, i tinc l'ampolla abandonada. El venedor em va dir que està organitzant unes reunions per fer intercanvis de perfums equivocats. Una idea excel·lent, des del meu punt de vista. Fins i tot al Sephora fan catas de perfums! que curiós! xD\nI malgrat tots els obstacles que hi ha, estic molt contenta del perfum que em vaig comprar. Aquesta vegada sí que l'he encertat. No tinc gaire clar què transmet de mi, però és una olor que em fa sentir segura i molt femenina. I a vosaltres, com us fan sentir els vostres perfums??\nPublicado por Anna Griera en 20:07\nEl porquet 23 de octubre de 2011, 20:18\nHehe, jo fa uns anys no en volia sentir ni parlar de perfums. Però ja fa un temps cap aquí que me hanat aficionant una miqueta. No em vull gastar massa diners però sí que n'he anat provant algun o altre, i de moment en tinc un parell de favorits.\nLa veritat és que a mi, de bon matí, m'agrada tirar-me una miqueta de perfum. Em fa una sensació agradable, de frescor i de ganes d'encarar el dia... o sigui que gairebé és una qüestió psicològica... i no és això el que cerca un perfum?\nXeXu 23 de octubre de 2011, 23:35\nSi els humans en general tenim l'olfacte atrofiat, jo estic molt per sota de la mitjana. La meva capacitat per reconèixer olors és molt limitada, suposo que per uns problemes que vaig tenir temps enrere. Em sap greu dir que no em fixo en els perfums i que em son una mica igual, així que menys feina per la dona que em vulgui conquistar. Tampoc no faig servir colònia ni res, amb l'aftershave ja faig.\nPerò sí que és cert que les olors tenen una importància molt gran pel que fa als nostres sentits, i la veritat és que et generen sensacions molt agradables. Jo que no en sento massa, gaudeixo realment olorant els llibres nous, o l'olor de terra després de la pluja.\nAnna Griera 24 de octubre de 2011, 10:36\nCompletament d'acord, Porquet, els perfums volen despertar emocions, i el més curiós és que una mateixa olor desperta emocions diferents a cada persona. Jo amb el temps també m'he aficionat cada vegada més als perfums i ara m'encanten. he de tenir com a mínim una ampolleta.\nOstres XeXu, quina llàstima això de l'olfacte. Jo la veritat és que amb les olors m'hi fixo molt. Però si gaudeixes amb un llibre o amb l'olor de la terra després de la pluja, ja és molt. Són les petites grans coses! :)\nYáiza 25 de octubre de 2011, 18:00\nJo vaig tenir la mateixa colònia des de... no sé, posem els 13 anys, fins els 19 o 20. Fins que la van deixar de fabricar, vaja. Era la Eau Future, de la casa Eau Jeunne. Me la va regalar un cop ma mare i he tingut desenes de pots. M'agradava molt, era suau i fresca, i tothom m'identificava amb aquella olor. I me'n posava caaaada dia, sense fallar, era com pentinar-me o rentar-me les fents. Des de llavors estic desamparada i no he tornat a portar cap colònia amb regularitat, només me'n poso ocasionalment, alguna que tinc per allà. Hauré d'atacar el Sephora algun dia?\nSempre tinc un pla C\n984.- Dos enigmes dels Estats Units de fa dos-cents anys\nUn ensurt de por\nDIVORCIOS DE CONVENIENCIA\nCada pas, un repte\nEl meu món es diu viscoelàstic\nL'emprenedor, el superman del segle XXI\nLa página 0. Una idea és suficient per triomfar.\nSuscriu-te a aqust blog\nBusca i trobaràs! :)\nFoto: Laura Garcia


Sense Fisher a plantar cara al Madrid - Regió7 :: El Diari de la Catalunya Central\nSense Fisher a plantar cara al Madrid\nEl base americà no jugarà avui a la pista blanca i Pere Tomàs, amb molèsties a l'espatlla des del partit de l'Obradoiro, és dubte\nmanresa 17.03.2019 | 00:27\nEl Baxi Manresa es presentarà aquest matí al WiZink Center, on el Reial Madrid actua com a local, amb una baixa de consideració. La no presència del base titular de l'equip, l'americà Corey Fisher, és una absència important que pot ser determinant, però Peñarroya, l'entrenador manresà, no s'hi vol refugiar i manifesta que «l'equip va a Madrid amb molta il»lusió de fer les coses bé. Esperem repetir el partit de fa poques setmanes al Congost, ho firmaria, encara que per guanyar ens va faltar tenir una mica més d'encert i saber jugar amb més tranquil·litat».\nLa lesió de Fisher és muscular, al psoes, un múscul que es troba entre la cavitat abdominal i l'inici de la cuixa. L'estrebada la va tenir dijous, en un dels entrenaments de l'equip. El Bàsquet Manresa no ha confirmat encara el temps de baixa. Si és més d'una setmana, el jugador es podria perdre algun dels següents partits: a casa amb el San Pablo Burgos o a la pista del Barça. Després de les proves que li han fet, el club ha transmès la impressió que la lesió no és greu.\nA més del contraremps físic de Fisher, el Baxi estarà pendent fins a darrera hora de l'estat de Pere Tomàs. L'ala no va poder acabar el partit que el Manresa va guanyar a l'Obradoiro (75-72) per un cop que va rebre a l'espatlla, que s'ha mantingut inflamada als darrers dies i no li ha impedit entrenar-se amb la resta de companys; però tot apunta que jugarà. Sí que està millor de les molèsties al peu Jou, com també Lalanne, que ha passat un procés víric que l'ha afectat la laringe, es troba en condicions de poder disputar el partit a Madrid. Sense el lesionat Fisher, també ha viatjat amb l'equip el vinculat David Òrrit. En el Madrid és baixa Ayón i és molt probable que tampoc no jugui Randolph.\nDificultat i motivació màxima\nLa pista del Madrid és la tercera dels considerats grans que visita el Baxi Manresa aquest curs. En el matx a la Fonteta va perdre per 13 punts amb el València (89-76) i en el Martín Carpena de Màlaga, amb l'Unicaja, només va caure per dos punts i al darrer segon (99-97).\nJoan Peñarroya comenta sobre el partit d'avui que «tots sabem la capacitat que té el Madrid, ni els seus jugadors ni el seu cos tècnic ofereixen dubtes. Ara està jugant amb velocitat de creuer, sap que li arriben les setmanes més decisives de la temporada». S'ha de dir que el Madrid va derrotar 75-100 el Khimki, dijous, i té doble compromís a l'Eurolliga la setmana vinent: rebrà l'Armani Milà i visitarà el Kirolbet Baskonia.\nEl Baxi va perdre per 78-83 el partit amb el Madrid, el darrer de la primera volta, que en cas de triomf l'hauria classificat per ser a la Copa del Rei. D'aquell matx, Peñarroya en destaca que «vam aconseguir agafar més rebots que el Madrid, que no és gens fàcil, i vam aconseguir aturar el seu joc de contraatac. M'agradaria tenir una actuació similar, però no serà gens fàcil. En tot cas, veig l'equip amb gran motivació i amb ganes de fer les coses molt bé».\nQuatre derrotes en vint-i-vuit partits dels de Laso al WiZink Center aquesta temporada. Esports


Elter, el portal d'Osona - L'Hospital Universitari de la Santa Creu de Vic crearà un gran centre assistencial\nACN | dissabte 5 de març de 2016 15:22h\nEl projecte té un cost de 6,1 MEUR i s'allargarà durant els propers dos anys\nImatge recreativa de com quedarà el nou Hospital universitari de la Santa Creu. Foto: ACN\nVic, | L’Hospital Universitari de la Santa Creu de Vic invertirà 6,1 MEUR per crear un gran centre assistencial. Ho fa per adequar-se a la realitat social de la comarca. Osona té avui dia 5.000 persones majors de 85 anys, el doble que fa una dècada.\nEl projecte de modernització i ampliació per millorar el servei als ciutadans i preparar el centre per a les necessitats actuals i futures s’allargarà durant els propers dos anys.\nLa transformació es concentrarà en tres projectes que canviaran la fesomia de l’hospital i de tot el seu entorn urbà. Es remodelarà tota la planta baixa per crear una gran àrea ambulatòria, es construirà un nou edifici que concentrarà tota l’activitat de rehabilitació d’Osona Sud i, per últim, es posarà en marxa un aparcament soterrat que tindrà un jardí urbà al damunt.\nL’àrea ambulatòria constarà de 1.300 metres quadrats, el doble de la que existeix actualment. Es passarà de quatre consultoris a tretze i s’ampliaran i milloraran els espais destinats a hospital de dia.\nEl nou edifici de 800 m2 i d’una planta, adossat al que avui és l’entrada principal hi haurà el vestíbul, els nous accessos i la cafeteria, així com un nou eix d’ascensors a l’exterior que facilitarà l’accessibilitat dels pacients. En aquestes instal·lacions es durà a terme tota l’activitat ambulatòria del sud d’Osona, ara repartida entre aquest centre, l’Hospital Universitari de Vic i la Clínica de Vic, així com les valoracions de dependència i de discapacitat.\nFinalment, s’excavarà un aparcament soterrat amb capacitat per a 150 vehicles i amb accés directe a l’hospital.\n- S'instal·len desfibril·ladors a l'Institut del Ter, l'Escola Puig-Agut i El Carme Vedruna ( 5 de març de 2016)\n- Xerrada del metge Andreu Parareda sobre la recerca en el càncer pediàtric ( 5 de març de 2016)\n- Xerrada sobre drets sanitaris per a la gent gran, aquest dimecres ( 5 de març de 2016)\n- L'edat d'inici al consum d'alcohol a Manlleu és al voltant dels 14 anys ( 5 de març de 2016)\n- La qualitat de l'aire de Manlleu a principis de primavera és bona ( 5 de març de 2016)


Recobriments antiadherents i recobriments anticorrosius - Coatresa\nSolucions en recobriments antiadherents i anticorrosius\nMOTLLOS DE PANIFICACIÓ\nServei integral a panificadores industrials: construcció amb disseny personalitzat, reparació i manteniment de motllos i safates per a productes com a pa de motllo, baguettes, panets d'hamburguesa i hot dog, croissants i bollería.\nRECOBRIMENTS DE PANIFICACIÓ\nLa nostra gamma de recobriments de panificació Testrong® per a panificadores industrials forma part del nostre servei integral. Recuperem motllos i safates usats, que es netegen i tornen a recobrir amb l'antiadherent adequat.\nApliquem tractaments antiadherents o anticorrosius a sectors industrials, amb baix coeficient de fricció, alta resistència tèrmica, hidrofòbics o oleofòbics. Apliquem el millor recobriment anticorrosiu per a cada ús. Experts del powder coating.\nDes del 1983 oferim solucions a tots els sectors industrials mitjançant l’aplicació de recobriments tècnics a base de fluoropolímers PTFE com el Teflon ®. Mitjançant una estratègia d’inversió en R+D i el contacte permanent amb el món industrial, aportem solucions noves al mercat. Aquest constant nivell de superació, l'experiència dels nostres professionals i les nostres instal·lacions d'alta enginyeria han situat COATRESA en una posició líder dins del camp dels recobriments tècnics, permetent que en l'actualitat servim a empreses globals líders en el seu sector des de les nostres instal·lacions repartides per Espanya i Amèrica Llatina.\nEl nostre principal objectiu és anticipar-nos a les necessitats dels nostres clients i donar un servei personalitzat, ràpid, professional i de gran qualitat.\nRecobriments Testrong ®\nSistemes exclusius de recobriments antiadherents específics per a la indústria panificadora.\nHem fusionat la nostra llarga experiència en el món del recobriment antiadherent i el món de la panificació per oferir un òptimo rendiment en els motllos i les safates per a pa i pastisseria.\nRecobriments antiadherents i anticorrosius\nApliquem els recobriments industrials dels principals fabricadors.\nRecobriments com el Teflon® de Chemours (abans Dupont) o el Xylan® de Whitford, entre d’altres, són garantia de qualitat i un òptim rendiment.\nContacta amb nosaltres per optimitzar\nel teu rendiment amb els nostres recobriments\nL’aplicació de recobriments tècnics requereix el coneixement de les seves propietats així com les de la superfície que ha de ser tractada.\nL'experiència que tenim és avalada per les certificacions dels diferents fabricants.


Aquests dies arrenca la 18a Biennal Internacional de Ceràmica d’Esplugues Angelina Alós. Es tracta del certamen de ceràmica d’àmbit internacional més antic de Catalunya. Enguany se celebra la 18a edició amb canvis en el calendari del certamen per fer-lo coincidir amb el 47è Congrés de l’Acadèmia Internacional de Ceràmica, que tindrà lloc a Barcelona del 12 al 16 de setembre.\nFins al 31 de març romandrà obert el termini d’inscripció i presentació d’obres. A la passada edició es van presentar a concurs 146 obres, de 73 artistes de més d’una dotzena de països d’arreu del món. A l’Espai Baronda d’Esplugues, juntament amb la col·lecció de peces de la ceramista Angelina Alós, s’hi pot veure una mostra de les peces guanyadores de les darreres biennals de ceràmica.\nHistòria de la biennal\nL’any 1986, l’Ajuntament d’Esplugues institucionalitza l’organització del Premi de Ceràmica “Vila d’Esplugues”que, primer amb caràcter anual i, després bianual, pretén incitar els participants a experimentar i retrobar noves fórmules d’expressió artística mitjançant l’art de la ceràmica. En memòria d’Angelina Alós (València, 1917-Barcelona,1997), membre de l’Acadèmia Internacional de Ceràmica i impulsora del Premi, l’any 1998, en el marc de la X edició de la Biennal de Ceràmica, el certamen pren el seu nom.\nEn el web dels Museus d’Esplugues se centralitza tota la informació referent a la Biennal i es permet l’accés al formulari digital d’inscripció.\nAnterior Entrada anterior: Súplica veïnal. #esplugues\nSiguiente Entrada siguiente: Es posa en marxa el portal Govern Obert i Transparència


setembre de 2020 – Agència Catalana de l'Aigua\n14 setembre, 2020 11 novembre, 2020 xarxesDeixa un comentari\nDiu la definició que un mostreig o mostratge és la tècnica per la selecció d’una mostra a partir d’una població. Mostra a partir de la qual esperem tenir uns resultats que ens permetin veure, a petita escala, com és la població, estalviant temps i diners i evitant estudiar tots els elements de la població.\nEl mostreig i les seves tècniques segur que les heu vist aplicades en àmbits com la publicitat, per a conèixer els gustos de la gent o cada cop que hi ha eleccions per a conèixer cap a on anirà el vot dels electors.\nPerò un mostreig de peixos? Això sí que potser et sorprèn i et preguntis de què ens serveix fer mostreigs de peixos i per què hem d’anar a molestar-los 🙂\nDoncs bé, el repte del post d’avui és explicar-t’ho.Llegeix més »


CiU | Page 5 | Mataró Ràdio\nDuran i Lleida: "Han embrutat encara més una campanya que ja era bruta i barroera"\nCiU, Duran i Lleida, eleccions parlament 2012, Joan Mora, parlament, Política, Parlament 2012, Eleccions\nLa defensa aferrissada a Artur Mas i Jordi Pujol arran de la denúncia de corrupció centra el míting central de CiU a la comarca, celebrat aquest dissabte a Mataró. En un Casal Aliança ple a vessar, el secretari general de la federació nacionalista, Josep Antoni Duran i Lleida, ha condemnat la...\nArtur Mas: "Ja n'hi ha prou d'insults, amenaces i campanya de la por"\nCiU, Eleccions, parlament, Política, precampanya\nArtur Mas ha sentenciat que Catalunya no està disposada a seguir sent atacada amb insults, amenaces i la constant campanya de la por. El president de la Generalitat i candidat de CiU ha dit que “ja n’hi ha prou” i ha avisat Espanya que només podrà recuperar la implicació de Catalunya si la tracta...\nCiU pagarà la multa de 100€ imposada al JHMataró pel canvi d'horaris al Teresa Mª Roca\nCiU, eleccions parlament 2012, Política, Teresa Maria Roca, Esports, Eleccions\nCiU pagarà 2000 euros per disposar del Teresa Maria Roca i es farà càrrec de la multa de 100 euros que haurà de pagar el Joventut Handbol Mataró per no haver avisat amb prou antelació del canvi d’horari del partit. L’acte preelectoral de CiU previst per aquest dissabte al pavelló municipal Teresa...\nMartínez: "CiU confón partit, govern i país, i s'apropia de tot en nom de Catalunya"\nArtur Mas, CiU, eleccions parlament 2012, Esteve Martínez, ICV-EUiA, Política, Teresa Maria Roca\nICV-EUiA denuncia que l’acte preelectoral de CiU d’aquest proper dissabte al matí ha obligat a modificar tota la planificació esportiva del pavelló municipal Teresa Maria Roca per a aquest cap de setmana. El portaveu ecosocialista, Esteve Martínez, titlla d’“inadmissible” que un partit polític “s’...\nNúria Calpe, número 51 a les llistes de CiU per Barcelona\nCiU, eleccions parlament 2012, Núria Calpe, Política\nLa regidora Núria Calpe, número 51 a la llista de CiU. És la cinquena candidata de la comarca a les llistes de la federació nacionalista. Els maresmencs que van més amunt de la llista i, per tant, amb la presència al Parlament gairebé garantida són els ja diputats Benet Maimí, Joan Morell i Roger...\nBona entesa en el primer any del nou govern del Consell Comarcal\nCiU, comarcal, consell, Política, PP\nEl govern de CiU i el PP al Consell Comarcal del Maresme compleix un any i ho fa en bona sintonia. Després de les eleccions municipals de 2011 que van canviar la fesomia de la majoria d’ajuntaments. Un any després han fet balanç d’aquest acord de govern i de la reestructuració que s’ha fet en...\nEl PP ensenya el pacte signat amb CiU per demostrar-ne la seva autenticitat\nCiU, pacte secret, Política, PP\n24 hores després d’haver trencat relacions amb el govern, el PP fa públic l’acord de govern signat amb CiU el passat 14 de juliol. El document està signat pel cap del grup municipal del PP, José Manuel López, i pel primer tinent d’alcalde, Joaquim Fernàndez, que va signar per ordre de l’alcalde,...\nacord, CiU, ordenances, Política, pressupost, PSC, sociovergència\nMig any després de les eleccions, la sociovergència s'ha fet realitat. Una sociovergència que, com a mínim de moment, no serà estable, sino puntual. L’alcalde, Joan Mora, i el cap del grup municipal del PSC, Joan Antoni Baron, s’han posat d’acord per aprovar les ordenances i els pressupostos. Uns...\nL'alcalde respon al PP que "hi ha hagut un malentès perquè la ciutat ens necessita a tots"\nCiU, pacte, Política, PP\nL'alcalde, Joan Mora, s’ha referit al pacte secret de govern que el PP ha fet públic aquest matí, anunciant que trencava relacions amb l’executiu municipal pel que considerava una “falta de compromís”. L’alcalde assegurat que està “convençut” que hi ha hagut un “malentès” perquè “Mataró ens...


El fiscal reitera al jutge Castro que no veu indicis incriminatoris per imputar la infanta\nEl termini establert pel jutge del "cas Nóos" per a la presentació d'al·legacions sobre la possible imputació de la infanta Cristina ha acabat aquest dimarts. La fiscalia reitera que no hi ha motius per imputar la filla del rei perquè només s'hi han presentat "conjectures i sospites" .\nRedacció 17/12/2013 - 17.16 Actualitzat 18/12/2013 - 08.14\nEl jutge Castro anunciarà la seva decisió sobre la imputació de la infanta després de festes.\nEl termini establert pel jutge José Castro per a la presentació d'al·legacions sobre la possible imputació de la infanta Cristina ha acabat aquest dimarts. Han presentat escrits Manos Limpias, l'Advocacia de l'Estat, els advocats d'Iñaki Urdangarin, el seu exsoci Diego Torres i la infanta Cristina i, en últim lloc, la Fiscalia. Únicament Manos Limpias s'ha mostrat a favor de la citació de la infanta com a imputada. Diego Torres, en canvi, s'ha oposat a la imputació de la filla del rei perquè vol aconseguir que la seva dona tampoc no sigui implicada.\nEl fiscal anticorrupció Pedro Horrach manté que no hi ha "indicis incriminatoris" per imputar Cristina de Borbó. Horrach apunta que els últims informes que s'han incorporat a la causa -un de l'Agència Tributària i un atestat del Grup de Delinqüència Econòmica de la Policia Nacional- corroboren aquesta conclusió que ja havia manifestat en un escrit que va lliurar al jutge el 14 de novembre, on deia que contra la filla del rei només hi ha "conjectures i sospites".\nEl fiscal destaca que el jutjat ha desenvolupat durant els últims mesos "una intensa activitat investigadora centrada exclusivament en Aizoón i en les despeses personals de Cristina de Borbó, sense que les indagacions s'hagin estès "en els mateixos termes i intensitat" a d'altres empreses del conglomerat de Nóos participades per la dona de Diego Torres, Ana María Tejeiro.\nLa fiscalia demana, a més, l'obertura de diligències prèvies contra el responsable del sindicat de tècnics del Ministeri d'Hisenda (Gestha) per dirimir les possibles responsabilitats penals per haver acusat els inspectors de l'Agència Tributària de falsejar dades fiscals en el "cas Nóos".\nJosé Castro prendrà una decisió sobre la imputació de la infanta després de festes.\nL'Audiència de Palma manté la imputació de García Revenga en el "cas Nóos"\nEl jutge del "cas Nóos" critica l'Agència Tributària i la policia per alentir la instrucció\nCamps haurà de declarar com a testimoni del "cas Nóos" en un despatx incomunicat\nEl fiscal nega que es negociï amb Urdangarin per evitar la presó\nLa fiscalia s'oposa a la imputació de la infanta Cristina en el "cas Nóos"


El Grup Focus amplia la seva oferta de continguts culturals gratuïts onlineper seguir proporcionant entreteniment al seu públic el temps que duri el confinament. A partir d'avui inauguren el #Teatrivial un concurs de preguntes i respostes sobre produccions teatrals i espectacles exhibits als 4 teatres del grup. El participant guanyador serà premiat amb un Ticket Regal vàlid per veure qualsevol obra en els 4 teatres del Grup Focus durant la temporada vinent.\nEscena d'Adossats dirant la temporada 2018-2019 al Teatre Romea/David Ruano\nEl concurs es durà a terme íntegrament per les xarxes socials, i constarà de diverses preguntes dins de les 7 categories habituals del popular joc de taula: geografia, entreteniment, història, art i literatura, ciències, esport i una categoria general. Les preguntes es penjaran cada dimarts i dijous als perfils d'Instagram dels diferents teatres (Romea, La Villarroel, Goya i Condal) i els usuaris disposaran de 24 hores per respondre. Entre els usuaris que responguin correctament a totes les preguntes es farà un sorteig del Ticket Regal.


La Xina adverteix que no apreciarà el iuan, tot i les pressions dels Estats Units\nPequín ha advertit que continuarà aplicant una reforma gradual del seu mecanisme canviari, en la primera visita a la Xina del secretari del Tresor dels Estats Units, Henry Paulson. El portaveu del Ministeri d'Afers Estrangers xinès ha reiterat la posició presa en les reunions anuals amb l'FMI de no revaluar la moneda i ha declarat que "continuarem buscant una reforma efectiva i gradual que reflecteixi millor la demanda del mercat". Henry Paulson s'estarà tres dies a la Xina per tal d'intentar que aquest país canviï la seva posició respecte al mecanisme canviari, en una reunió amb la viceprimera ministra, Wu Yi, anomenada "la dama de ferro" xinesa.\n19/09/2006 - 11.12 Actualitzat 19/09/2006 - 12.39\nEl portaveu del Ministeri d'Afers Estrangers xinès, Quing Gang, ha declarat que "els Estats Units tenen les seves preocupacions, però la Xina té el seu propi interès, així que hauríem seguir l'esperit de respecte mutu i comprensió, en comptes d'interferir en la cooperació o polititzar els assumptes econòmics".\nHenry Paulson va declarar abans d'anar cap a la Xina que el gegant asiàtic hauria de dur a terme reformes que flexibilitzin el tipus de canvi de la seva divisa i que facin que la seva economia es regeixi més pel mercat.\nMentrestant, la moneda oficial xinesa s'ha cotitzat al seu màxim històric respecte al dòlar, després de l'any passat se la desvincular del dòlar i se la va enllaçar amb una bossa de divises per augmentar-ne lleugerament la flexibilitat.


Italianway Apartment - Garibaldi 55 Milà Itàlia - Ofertes d'hotels amb els MILLORS DESCOMPTES EN LÍNIA\ncorso garibaldi 55, Centro Brera, Milà, Itàlia, 20121 - Veure al mapa\nTé alguna pregunta per a Italianway Apartment - Garibaldi 55?\nExcel·lent 8,3 (1054 comentaris)\nBarri Centro Brera Citta Studi Ripamonti Corvetto Ripamonti Corvetto Bicocca Centre\nMés informació sobre Italianway Apartment - Garibaldi 55\nDissenyat tant per oci com per negoci, Italianway Apartment - Garibaldi 55 està situat idealment a Centro Brera; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nLes instal.lacions i els serveis que proveeix Italianway Apartment - Garibaldi 55 asseguren una estada plaentera als seus clients. Per anomenar algunes de les comoditats de l'hotel, hi ha s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Italianway Apartment - Garibaldi 55 és una elecció inteligents per a viatgers a Milà, i ofereix una estada relaxant i sense molèsties.


Bloc de Comunistes de Catalunya: L'Esquerra Europea contra l'atemptat a Tunis, el gihadisme no només colpeja París\nL'Esquerra Europea contra l'atemptat a Tunis, el gihadisme no només colpeja París\nL'Esquerra Europea condemna l'atac terrorista a Tunis el 24 de novembre, en el qual 13 agents de seguretat del president tunisià Béji Caïd Essebsi han estat assassinats en un autobús de camí al palau presidencial. Els assaltants, que no han estat identificats encara, van dur a terme l'atac, segons els testimonis, en una operació suïcida.\nAquest atac terrorista planteja de nou la qüestió de com contenir i eliminar el terrorisme. Per a això els esforços fonamentals s'han de dirigir a la resolució de conflictes i al manteniment de la pau a la regió de l'Orient Mitjà i Àfrica del Nord. Una important contribució a aquesta causa seria restringir i eliminar les fonts de suport financer a Daesh i altres grups terroristes.\nAquest terrorisme va sorgir de les intervencions occidentals en aquesta zona. L'intent de les potències occidentals d'eliminar Daesh a través de bombardejos resultarà inútil. De la mateixa manera, l'aliança occidental amb els règims d'Aràbia Saudita i Qatar, que financen Daesh, és fonamentalment contraproduent.


Enguany se celebra el 5 i 6 d’octubre i estarà dedicada als animals decoratius de vidre\nUna imatge de l’última edició de Vitrum, la Festa del Vidre Artesà de Vimbodí i Poblet. TJERK VAN DER MEULEN\nVimbodí I PobletEls animals decoratius de vidre, com gats, cargols, peixos i cignes, seran protagonistes a la sisena edició de Vitrum, la Festa del Vidre Artesà de Vimbodí i Poblet, que se celebrarà el 5 i 6 d’octubre en aquest municipi de la Conca de Barberà. Tots plegats han sigut escollits com a peces de la festa d’enguany, atesa la tradició que hi havia entre els antics vidriers del municipi d’elaborar petits animalons durant les estones en què no es fabricaven peces més grans, o per aprofitar vidre sobrant dels forns. En el cas dels peixos, antigament els més grans es feien servir com a regal de casament, i passaven a ocupar un lloc preeminent de les noves llars: a la vitrina, a la calaixera, al tocador...\nActualment, el mestre vidrier Paco Ramos elabora aquestes petites recreacions artesanals al Museu i Forn del Vidre de la vila, que després es poden adquirir a la botiga. Durant la sisena edició de Vitrum n’hi haurà tot un estol a la venda perquè els visitants se’ls puguin endur a casa. En anteriors edicions, les peces protagonistes de Vitrum que s’elaboren al Museu i Forn del Vidre es caracteritzaven pel seu ús quotidià, si bé per les seves característiques i elaboració artesanal també s’utilitzen per decorar: càntirs, porrons, setrills matrimoni... La festa tria cada any una peça diferent per al seu cartell i també per vendre, per reivindicar la varietat d’objectes d’ús quotidià que es van elaborar als diferents forns que van funcionar al municipi durant la primera meitat del segle XX.\nVitrum és la festa per excel·lència del vidre artesà a Catalunya. Cada octubre, des de l’any 2014, el municipi de Vimbodí i Poblet aplega durant un cap de setmana vidriers d’arreu de l’Estat que treballen aquest material de la manera tradicional i des de diferents tècniques: vidre bufat, vitrofusió, vitrall, esmalt, joieria... Uns i altres esdevenen els protagonistes del mercat artesanal, amb artesans de diversos oficis, i dels espectacles i demostracions a l’aire lliure o al Museu i Forn del Vidre de Vimbodí. La festa inclou, igualment, altres activitats relacionades amb la tradició vidriera, molt arrelada al municipi: tallers i jocs infantils, exposicions, conferències, visites guiades al museu, l’esmorzar popular, el concurs de beure amb porró...\nOrganitzada per l’Associació Vitrum, amb l’Ajuntament com a coorganitzador, la Festa del Vidre Artesà de Vimbodí i Poblet és única pel seu contingut i per la varietat d’actes que inclou, adreçats a un públic eminentment familiar amb ganes de gaudir d’una festa única que barreja lleure, ciència i tradició a parts iguals. Any rere any, la festa compta amb la col·laboració de les entitats socials de la vila, particulars i diferents ens públics i privats, una col·laboració que esdevé clau en l’èxit de Vitrum.\nEl periodista Quico Sallés serà el vidrier d’honor\nA Quico Sallés se’l coneix com a periodista ( Elmon.cat, el FAQS de TV3, l’ Aquí Cuní de la Cadena SER...), si bé també ha treballat d’escombriaire, escorxador, paleta, advocat, cambrer... segons destaca ell mateix en algun resum biogràfic. Pròximament, Sallés podrà ampliar el seu currículum amb una altra feina, la de bufador de vidre, si bé només per un dia i a títol honorífic. El popular comunicador serà el vidrier d’honor de la sisena edició de la Festa del Vidre Artesà de Vimbodí i Poblet, Vitrum.\nQuico Sallés rebrà aquest títol el diumenge 6 d’octubre, segon dia de la festa, durant un acte públic en què el periodista podrà comprovar de primera mà si bufar i fer ampolles és tan senzill com pregona la dita. També rebrà com a obsequi una peça especial elaborada al Museu i Forn del Vidre pel mestre vidrier Paco Ramos.


TORNADA: DIMECRES 20 DE MARÇ. ÒLBIA-BARCELONA AMB VUELING. SORTIDA A LES 20:30.\nALLOTJAMENT: En HOTELS seleccionats curosament per Viatges Terra Sarda, en el règim i categoria que escolliu.\nRecórrer al vostre aire, sense presses ni multituds, els mil-i-un racons amb encant que us ofereix la costa nord-est de Sardenya a l'entrant primavera.\nEL MONTALBO I LA BARONIA, i la GALLURA, amb uns paisatges, colors i textures que queden grabats a la memòria.\nEls jaciments prehistòrics visitables a la Gallura, que en són uns quants!.\nEl castell de la Fava, al poble de Posada, i el seu casc antic.\nAggius i la Valle de la Luna, un clàssic a Sardenya. I els seus museus!\nTempio Pausania i els poblets de l'interior, fets amb el granit de la Gallura. La seva gastronomia també és de mèrit.\nEPujar al Monte Limbara i fer a peu alguna de les rutes senyalades, descobrireu uns boscos molt interessants.\nFer la carretera circular del Montalbu, amb vistes panoràmiques espectaculars, i visitar algun dels poblets de pastors de les rodalies, com Bitti.\nAllotjament en HOTEL, en habitació doble amb bany privat. DORMIR + ESMORZAR (possibilitat Mitja Pensió).


Jo vull moltes candidatures independentistes | Pere Aragonès\nJo vull moltes candidatures independentistes\n8 Desembre 2009 ~ perearagones\nAquests dies tinc la sort d’anar en representació d’Esquerra a molts actes de suport a les diverses consultes per la independència que hi ha convocades pel 13 de desembre. Una de les preguntes recurrents que surten en el moment del col·loqui és la possibilitat d’una candidatura única de l’independentisme a les properes eleccions al Parlament.\nJo sempre dono la mateixa resposta: no vull una única candidatura independentista, sinó el màxim de candidatures independentistes. Perquè la independència és un element comú de molta gent d’ideologia diversa. Perquè la millor manera d’evitar que els diferents posicionaments en aspectes socials, econòmics, ambientals, etc. dificultin l’èxit d’una majoria parlamentària és explicitant-los de bon principi. Perquè evitem concentrar la direcció política en un sol grup, i per tant, impedim la concentració també de la vulnerabilitat del nostre moviment. Perquè als països independents hi ha diversos partits, d’ideologies diferenciades i homologables a nivell europeu i mundial. Perquè la millor manera de practicar la transversalitat és mantenint-la, i una sola candidatura independentista empobriria les possibilitats de l’independentisme com a opció de futur.\nEl fet que no estigui d’acord amb una candidatura independentista unitària aideològica i sense posicionament en aquestes socials, econòmics o ambientals no exclou que reivindiqui una pràctica indepedentista pactada, transversal i amb voluntat majoritària entre partits que tenen posicions distintes en aquests àmbits. Per a crear un front (diguem-lo patriòtic, diguem-lo popular, en la terminologia clàssica de l’independentisme, que per altra banda i per mi són la mateixa cosa) es necessiten diversos elements, no un de sol. D’aquesta manera, és possible un full de ruta compartit, pactat i consensuat, que tingui voluntat inclusiva i que sigui conscient de la realitat del país però també de la nostra capacitat de transformar-la.\nLa millora manera d’aconseguir la independència és practicant-la amb normalitat al nostre dia a dia. Com ho farem el 13-D a moltes viles i ciutats, i com continuarem el 28-F i el 25-A. Si tenim diversos partits independentistes al Parlament (de dreta, de centre, d’esquerra), actuarem amb la normalitat necessària perquè l’independentisme avanci. Perquè d’aquesta manera ja n’associarà a l’èxit d’una organització o un lideratge personal o col·lectiu determinat (que d’altra banda, depèn de molts altres factors més enllà de la tàctica i l’estratègia independentista).\nDes d’Esquerra Republicana de Catalunya fa anys que hem començat a construir aquesta transversalitat real i realista, treballant per fer més nacional l’esquerra del país. El catalanisme ha avançat quan no hi ha hagut organitzacions hegemòniques, sinó idees hegemòniques. I l’exercici del dret a decidir, expressat de manera popular i ciutadana en el moviment de les consultes, i de manera oficial en el futur referèndum decisori, és avui la nova idea hegemònica que tots els partits que es reclamin part del catalanisme polític han d’assumir com a concepte central en aquest trànsit de la Catalunya estatutària a la República Catalana independent. Exercim, doncs, la normalitat el proper 13 de desembre.\n< Previous Rendir-se o caminar\nNext > La pinça i les successions


Relat ""No, psicòlegs no!" ... per què?"\nInici > detall del relat: "No, psicòlegs no!" ... per què?\nSé el que la gent diu de mi…\nQuan em donen atacs de riure s’espanten…\nMillor riure que plorar, no?\nNo comprenen el meu sentit del humor\nY potser ni jo mateix l’entenc…\nPerò no ho puc evitar, sóc així.\nNoto el que pensen, no els hi caic bé…\nSobretot per allò que va passar aquell dia.\nDius que sóc un pesat\nQue repeteixo el mateix cent mil vegades\nQue us trec a tots de polleguera…\nA mi també em vas fer enfadar aquell dia!\nI per això t’ho recordo…\nCom es nota que no és important per tu!\nSou vosaltres els que heu començat!!\nJo no m’alteraria si no fos per vosaltres!\nQue voleu el millor per mi!?\nQue us preocupeu? Mentida!\nNomés us aprofiteu de mi!\nSi no haguéssiu fet allò, i allò altre…\nM’agradaria no haver nascut en aquesta família…\nNomés puc confiar amb els meus amics…\nEls que em visiten… de tant en tant…\ntot i que de vegades tampoc em vauen tan bé...\nPareu d’anar darrera meu! No sóc un nen!\nJO NO M’ENFADO PER RES!\nVosaltres també n'estarieu tips!\nTreu això de la tele, m’avorreix!\nTu mai has sigut bona en aquestes coses…\njo sé més, ets una mica tontenta...\nQue estic boig...\nLes he perdut! On estan!?\nNo… no me’n vull prendre una altra!\nNo recordo on estan...\nPerquè voldria prendre-me’n de més?!\nNo sóc idiota…\nNo, no ho és...\nEl meu germà és esquizofrènic. Al llarg dels anys he pogut descobrir que quan desencadenen els brots de sobte pot ser molt dur... Jo vaig patir aquest relat, dia durant dia... durant més de dos mesos... Un sofrir constant de pensar: “què farà ara? Per a què s’enfadarà avui!? Estarà de bones? Es dutxarà quatre vegades? es posarà tot el meu pot de colònia? em ficarà trossos de paper moll a la banyera? tirarà el meu raspall de dents al wàter? Posarà el volum de la televisió al màxim a les 6 de la matinada? El vigila algú de la família o es pensen que ho faig jo? On està?\nI aquest relat es repetia i repetia.... una i altra vegada.\nI si potser es queda així? Aquest no és el meu germà... ha tornat a ser un nen entremaliat i empipador, però amb les paraules verinoses d'un adult. N'estic farta d'ell... com que no l'estimem!? si ens estem preocupant i cuidant-ho constantment? Que potser vol estar tancat en un manicomi i així no ens preocuparime més d'ell!? Evidentment si la cosa és greu... se'ls ha d'ingressar, perquè no poden conviure amb els altres... El cas és que durant aquesta etapa no tenen molta raó... almenys en la esquizofrencia que va patir ell. Com ja he dit, va fer una regressió infantil... i tot i que era cansat i psicológicament molt dur aguantar les seves paraules i tonteries, no era perillòs... el millor per a ell no era aïllar-lo...\nPer sort, la medicació al cap de 3 mesos, el va tornar a ser com era. Però... no vull ni arribar a pensar en els pacients que es troben sols, sense família, sense una medicació... i em sembla horrible que surtin per la tele com a pallassos de fira, rient-se de les seves “paranoies”... com "el guardian de las estrellas" de L'APM... per els familiars de gent així... no els fa molta gràcia... perquè això és un fet que troben dia rere dia, com ja he dit. I de vegades pot allargar-se fins a un any... no se sap molt d'aquesta enfermetat, encara, per desgràcia, tot i que es van fent avenços, evidentment.\nTambé em fa molt de mal la ignorància de la gent sobre el gran estrés que passa la família durant aquests brots que es manifesten... o la poca informació que se’n té quan ocórrer per primera vegada, la sensació de "no saber què fer", d'estar perdut... "espantant".\nAbans de res, m'agradaria dir que la majoria són persones, com tu i com jo, però que han nascut així... amb aquest cervell que els impedeix fer una vida normal, i molts, tot i així, medicant-se, i amb esforç, poden aconseguir tenir una vida normal.\nLa anorèxia, la bulímia... semblen les psicopatologies de moda que la gent més coneix... i me'n alegro, perquè el saber ajuda a enfrontar-se a la enfermetat més aviat. Però i les altres malalties mentals tan desconegudes com la esquizofrènia? que potser no és tan important com la anorexia nerviosa?\nElls estan tant o més espantats que tu. Tant sols necessiten paciència, informació i contacte social.\nPersones amb impediments... i al contrari del que pensen, no sóc idiotes! Evidentment la malaltia es caracteritza per una degradació de l'escorça mental que produeixen aquest brots si no es mediquen amb anti-psicòtics...\nPerò conec a gent més idiota que el meu germà... i el meu germà, tot i la seva malaltia, treballa de cuiner en el que serà el seu restaurant un cop els meus pares es retirin. Idiota no és, em sembla un lluitador!\nNo és d’aquest tipus de gent que es droga i es produeix la seva propia enfermetat, ell no ha tingut ningun culpa de ser com es! I tot i que ho hagués fet no es mereixeria patir aquest calvari, ni ell ni ningú.\nNo digueu que la gent que pren pastilles és de “febles”, perquè de moment, fan falta... és el millor per tots, no tan sols per a la família; almenys en aquest malaltia. Seria molt maco trobar la vacuna del sida, del càncer, o que un diabètic poguès menjar de tot sense chutar-se res... però no... ell necessita les pastilles, i no el fa més feble o boig pendrese-les. Que potser ell voldria estar sempre en un constant estat aleatori de felicitat-tristesa? Sense poder mantenir una conversa social, treballar i ser independent ?\nHi ha malalties que segueixen estant estigmatitzades per la societat perquè la gent no les coneix i tampoc els interessa... fins que no els hi toca a ells, clar.\nBé, jo sóc estudiant de psicologia. Apenes vaig pel 2n curs. Em va motivar a estudiar-la, simplement per interès personal, per aprendre... per saber més de les persones i de la ment.\nEl destí va fer que just a mig curs de 2n el meu germà tornés a tenir un brot esquizofrènic. El primer que va tenir jo era petiteta, i també ho vaig passar malament, però no em va influir en l’elecció de la meva carrera. Em motivava més el que puc aprendre per solucionar els meus probeles o entendre la gent.\nAra, després d’haver passat aquest 2n brot,molt més llarg i carregós... abans de que les seves pastilles calmessin els seus símptomes... m’he donat compte... de que realment vull ajudar a la gent a pal•liar el seu sofriment.\nNingú es mereix aquest dolor costant... aixecar-te plorant, sense forces o motius per seguir... ningú.\nI hi ha tants de sofriments... que m’agrada la idea de poder ser un suport, per seguir endavant. La gent no es mereix viure així... vull ajudar-los a sortir del dolor que no entenen...\nEls psicòlegs no són els sers indiferents i freds que analitzen simplement per diners... evidentment és una feina, com la de un metge, i tenen uns coneixament científics i apresos... molts d'ells qüestionables, però ja se sap que la ment és un objecte d'estudi més complexa que no pas la cèl·lula que estudia un patòleg o biòleg per decobrir si té tal o qual enfermetat... no, en la pscicologia influeixen més factors... externs, interns... factors que no són físics... i tot això dificulta la tasca de ser tractats professionals com a tal.\nI tot i així, això s’està fent... s’ha fet! Grans descobriments s'han fet en aquest camp... poc a poc els vaig descobrint... I jo vull ser un d’aquests professionals... del qual tinguis l’opció de triar.\nI no ha de fer-te cap vergonya... en aquest món tant estressant d’avui dia, tot el que et motivi a seguir no t'hauria d’espantar-te. No m'agrada que la gent deprecï la psicologia sense saber realment el que es...\nL’aspecte psicològic és molt important... i ningú és millor que un altre per superar la vida sense haver anat a un “psicòleg” o prendre tal o qual pastilles . Deixa l’orgull i l’ego... quan estàs deprimit no serveix de res quedar-te sol i sense consol...\nA mi m’agradaria haver pogut compartir les meves desgràcies amb un professional, potser m'hauria costat diners, SÍ, però m’hauria estalviat també molt de sofriment.... que potser no val la pena?\nSens dubte, a partir d'ara, ho faré si em fa falta. I si arribo a ser psicòloga, també... perquè també sóc una persona, i m’agrada ser congruent amb els meus ideals. Si estic malament recorrer a un altre especialista... podries fer-te una introspecció.. però crec queno seria el mateix resultat que si ho fes un altre, menys subjectiu que jo mateixa. Un altre punt de vista... que t'ajudi a afrontar la vida.\nPer això us dic: no tingueu por de lo desconegut... informeu-vos i actueu.\nCoses simples de solucionar, com no compartir el teu sofriment... o buscar algú que et motivi cap al camí correcte, cap el canvi... poden desencadenar finals fatals.\nJota de trèvols | 25-07-2012\nEl meu germà és psicóleg i certament, és té una visió de la seva feina molt demonitzada del que realment són.\nM'agrada també molt la reflexió sobre com es tracta a la gent malalta. Vaig llegir una vegada un text molt emotiu que tractava sobre els nens autistes i m'ha recordat a això. Bon text i a continuar!!!\nUnicorn Gris | 07-11-2011 | Valoració: 8\nNo et coneixia d'abans, en REC.\nEl teu relat és interessant, tot i que trobo que repeteix massa sovint les mateixes coses. Tens raó, aquesta societat és molt autista i no es dedica prou atenció a les malalties mentals. A més, refugiar-se en les pastilles i la droga no és cosa bona; és un engany.\nEspero que tinguis sort amb la feina de psicologia i puguis arribar lluny.\nMalgrat tot, pensa que els científics que inventen coses noves s'enduen la glòria, però els qui després fem l'esforç per posar-les en pràctica, els treballadors, també tenim una part de mèrit que no es reconeix.\nEns veiem per Relats, una abraçada.\nGemma Matas Gustems | 06-11-2011 | Valoració: 8\nSoc una relataire nova en aquest espai. De fet, el vaig descobrir ahir per casualitat buscant una altra cosa. El fet és que ho he trobat interessant i he passat a formar part del grup, publicant ja un dels meus relats.\nHe llegit el teu sobre els psicòlegs i m’ha agradat molt, tant el tema que toques com la manera detallada d’expresar-ho, . Valdria la pena que se’l llegís força gent i que desprès donessin la seva opinió sobre les malalties cerebrals o d’altres potser més conegudes.\nT’envio el meu primer comentari.\ngràcies! I perdoneu...[Ofensiu]\nClaruska | 04-10-2011\nMoltes gràcies Joan! Quan tingui un xic de temps a lo millor m'interessa fer algun d'aquests cursos, guardaré el teu e-mail, per si de cas. Encara que no siguis psicòleg, la gent amb experiència a la vida coneix molta psicologia! El que passa és que no saben donar-li els noms i teories que ens toca estudiar a nosaltres. :)\nAra que ho he rellegit, perdoneu les faltes causades per l'esma... ho vaig escriure en una d'aquelles nits que necessitava escriure i escriure, sens parar... i un cop acabat, no volia tocar ni una coma, perquè era tal i com havien rajat els meus pensaments. És una tècnica que va molt bé quan busques desestressar-te o saber el que hi ha amagat a la teva ment. Una associació de paraules que et porten a idees, i aquestes idees et porten a pensaments, i aquests et guien cap a "la llum" que buscaves entre la foscor.\nI simplement necessitava compartir-ho el més aviat possible, veure-ho escrit en un lloc. Moltes gràcies pel teu comentari, Joan! El sentit de l’humor no s’ha de perdre mai! Però fins el més bo dels pallassos necessiten plorar de tant en tant...\nBon recull !!![Ofensiu]\nJoan G. Pons | 03-10-2011 | Valoració: 10\nD'entrada, VISCA EL SENTIT DE L'HUMOR. Repeteixo VISCA EL TEU SENTIT DE L'HUMOR.\nÉs un tema que jo he treballat. Tinc un CURS escrit via correu que t'ofereixo sense cap cost.\nNo són psicòleg, però estimo i valoro molt la persona. I el teu Relat és molt complert, descriptiu de realitats i també d'una certa càrrega emocional.\nEt felicito, Claruska, per la teva comunicació. Clara de "claruska".


Què hi ha sota les restes del Born? | Info Barcelona | Ajuntament de Barcelona\n28/06/2016 18:53 h\nEstà en marxa la primera recerca arqueològica des que es va inaugurar El Born Centre de Cultura i Memòria, amb l’objectiu de conèixer l’evolució arquitectònica de la ciutat. En aquesta intervenció a la Casa Corrales, una de les cases més ben documentades, hi participen una dotzena d’estudiants de la Universitat de Barcelona.\nLa recerca arqueològica torna a El Born Centre de Cultura i Memòria des que es va inaugurar amb una intervenció arqueològica a la Casa Corrales, un dels espais del jaciment del qual ens ha arribat més informació documental. D’aquesta manera, és possible completar l’evolució arquitectònica anterior a l’enderroc del 1717 de la seixantena de cases que hi ha al jaciment.\nLa formació i la divulgació és un dels puntals d’ArqueoBorn. Segons ha explicat Ricard Vinyes, comissionat de Programes de Memòria: “La recerca i la generació de coneixement són el nucli d’aquest projecte.” “El Born és un camp de pràctiques que ens permet mostrar els processos socials i crear una imatge dinàmica de la ciutat a través de l’arqueologia”, ha afegit. Per donar a conèixer la tasca dels serveis d’arqueologia, les visites guiades a El Born Centre de Cultura i Memòria i les visites de casals d’estiu fan a partir d’ara una parada per conèixer els treballs, i els assistents poden interactuar i conversar amb els arqueòlegs.\nPer dur a terme aquesta intervenció ha estat necessari aixecar el paviment, que està format per 187 lloses. L’equip de conservadors les ha retirades totes, les ha numerades, classificades i conservades, amb l’objectiu que els arqueòlegs esgotin l’estratigrafia i arribin a l’origen de la casa. Un cop finalitzats els treballs, el 29 de juliol, el paviment es col·locarà en la posició inicial.\nGràcies a un conveni amb la Universitat de Barcelona, una dotzena d’estudiants del grau d’arqueologia participen activament en la recerca. Els alumnes s’encarreguen d’excavar, de la documentació, l’inventari i la neteja. Finalment, participaran en la redacció de la memòria científica en què s’exposaran els resultats obtinguts. Cada dia, a més, un dels estudiants explica en un diari digital com evoluciona la intervenció.\nWeb d'El Born Centre de Cultura i Memòria


El Nadal a l’Escola | La Catifa Voladora\n← El Pati i els dies de pluja\nLes Figures del Pessebre – Joan Llongueres →\nPublicat el 05/07/2012 per Violant Martí\nEl cicle nadalenc començava quan ens reuniem totes a la sala de música i enceniem la primera espelma de la corona d’advent.\nUn dia de la setmana en una estona a mig matí o a la tarda totes les nenes de l’escola i llurs professores anàvem a la sala de música i fent una gran rotllana cantavem cançons nadalenques mentre una de les nenes petites s’enfilava a una escala i amb l’ajuda de la mainadera o alguna mestra de les joves encenia una espelma de la corona d’advent que dies abans havien fabricat amb alguna planta verda, especialment avet, les quatre espelmes vermelles i la cinta, també vermella.\nEra un ritual que setmana a setmana repetiem. Poder encendre l’espelma era un honor que només era permès a poques nenes.\nMentre a les classes preparàvem altres coses de Nadal: la felicitació pels pares i mares, alguna manualitat amb el sr. Gubianes: pirogravat, linòlium, algun centre floral amb espelma, aiguafort, un plat decorat… En estones lliures feiem guraniments per la classe: era el moment que apreixia el cobejat paper xarol i el de cel·lofana . Dibuixàvem i retallàvem formes nadalenques que enganxavem als vidres o a les parets. Al menjador i mitjançant un esprai que imitava neu i gràcies a unes plantilles guradinen els vidres. També es posaven centres florals en alguns indrets de l’escola.\nA la sala de música muntàvem un pessebre gran, les noies grans dirigides pel sr. Gubianes se n’ocupaven de la seva construcció: muntar la taula, la bastida, fer les muntanyes amb guix, reconstruir la cova i les cases, el riu, el pont i totes les figures, algunes s’aprofitaven d’anys anteriors, altres eren modelades en fang. Quatre noies grans i assenyades anàven amb el sr. Guabianes a buscar fulles de palmeres a la finca de la Mare de Déu de Montserrat, ara centre cívic, per tal de fer la cova.\nLes figures prenien vida pocs dies abans de Nadal quan en la festa de Nadal representàvem les Figures del Pessebre de Joan Llongures. Era tot un muntatge que any a anys es repetia: les figures del pessebre a la part central que poc a poc apareixien mentre les noies grans amb una túnica rosa o blava als costats de la sala de música anaven cantant acompanyades del piano. També es feia la representació d’algunes cançons més: Les dotze van tocant, el Rabadà, el pastor Pasqual, Sant Josep i la Mare de Déu…\nA les noies amb aspecte més angelical se’ls reservaven els papers de Mare de Déu, àngels… mentre que les que portàvem cabell curt o bé tenien un aspecte menys femení els papers de pastors, Sant Josep… i el temut dimoni escuat!\nLes disfresses pasaven d’un any a un altre: túniques, jerseis gruixuts, mucadors pel cap, faldilles… i objectes dels pastors, bastons. Unes setmanes abans de la festa es feia la prova de vestuari, era el moment en que s’obria l’armari negre de la sala de música i es repartia el vestuari segons el paper de cadascuna.\nAquesta festa era interna per les alumnes i mestres de l’escola i era presidida per la corona d’advent amb les 4 espelmes enceses al costat de la imatge del nen Jesús. A l’acabar la representació tothom sortia de la sala de música amb les galtes vermelles i amb el convenciment que ja era Nadal, ja que normalment es feia coincidir amb el dia que es feia el dinar de Nadal: escudella i carn d’olla, com és de rigor, pollastre amb pinyons i prunes i de postre torrons i neules. Aquell dia el temut got de llet era perdonat i ens permetien prendre aigua i inclús repetir. No podria ser Nadal cada dia?\nCada classe muntava un pessebre més casolà, en algun raconet de la classe s’aprofitava alguna taula i amb alguns suros fent de muntanyes i paper de plata d’alguna xocolata es feia el riu. Al parvulari era la feina d’unes setmanes preparar-lo i totes les figures eren presentades en societat.\nEl cicle nadalenc es tancava quan tornant l’endemà de Reis totes les nenes podiem portar la nina que ens havien portat els Reis i l’exposavem sobre el bufet del menjador mentre dinàvem. Hi havia nines que es repetien segons la moda: recordo l’any de la Nancy, del Tato i la Tata, dels bebés… Poc a poc s’anven sofisticant: inclús n’hi havia alguna que parlava, o cantava, o li creixia el cabell, recordo aquell bebè que es prenia el bibero i encanvi girava el cap quan li acostaven una cullera amb espinacs.\nA més de presentar les nines, aquell dia també començavem a desmuntar els pessebres, treure els guarniments… Les cambreres, que també s’ocupaven de la neteja, rascaven amb un ganivet la neu enganxada als vidres. Aleshores ja sabies que s’havia acabat definitivament el Nadal.\n3 respostes a El Nadal a l’Escola\n05/07/2012 a les 19:40\nLa veritat és que hi ha coses que ni amb la teva ajuda puc arribar a recordar. M´ho hauria de fer mirar.\nNo puc recordar si mai vaig tenir l’honor d’encéndre alguna espelma, però si recordo que ho desitjava de tot cor. Tampoc recordo haver pogut posar-me la túnica rosa o blava que em feia tanta il.lusió. Sempre em tocava fer de figureta i em feia molta ràbia. Jo volia anar amb túnica i picar de mans a d´alt del cap\nLes manualitats del Sr Gubianes eren un suplici per mi. Sempre he sigut força maldestre, però els pares rebien la felicitació de Nadal com la joia més preuada del mon.\nÉs curiós que amb els teus relats em vinguin tantes olors al cap.\nNo deixis d’escriure. Espero més relats.\n05/07/2012 a les 20:11\nJa, ja Margarida. dius que t’ho hauries de fer mirar???? Doncs mira conec una bona òptica a Vilafranca, la millor.\n12/07/2012 a les 22:27\nQuin Nadal mes entranyable.


Bases reguladores del programa Forma i Insereix, i s'obre convocatòria línia 1, adreçada a empreses al 2015 - Espai Empresa\nInici / Serveis a empreses / Ajuts, subvencions i finançament / Bases reguladores del programa Forma i Insereix, i s’obre convocatòria línia 1, adreçada a empreses al 2015\nBases reguladores del programa Forma i Insereix, i s’obre convocatòria línia 1, adreçada a empreses al 2015\nModificació de les bases de l’Ordre EMO/185/2014, de 13 de juny, per la qual s’estableixen les bases reguladores del programa Forma i Insereix, i s’obre la convocatòria de la línia 1, adreçada a empreses, per al 2015.\n1.1 Modificar les bases 1, 2, 3, 4, 12, 13 i 16 de l’annex 1, els punts 5 i 6 de l’annex 2, i l’apartat de despeses no subvencionables de l’annex 5 de l’Ordre EMO/185/2014, de 13 de juny, per la qual s’estableixen les bases reguladores i s’obre la convocatòria de subvencions del programa Forma i Insereix per a l’any 2014 (FI 2014).\n1.2 Obrir la convocatòria per al 2015, per a la línia 1 adreçada a empreses.\nAquestes bases tenen per objecte regular la concessió de subvencions per a l’execució d’accions formatives amb la modalitat de compromís de contractació dins del programa Forma i Insereix, que s’emmarca en la formació d’oferta adreçada prioritàriament a persones treballadores desocupades que promou el Servei d’Ocupació de Catalunya.\nPodran ser beneficiàries d’una subvenció per a la realització de les accions formatives regulades en aquesta ordre les entitats, amb la condició que tinguin establiment operatiu, sucursal o delegació a Catalunya: empreses, associacions empresarials, gremis i altres entitats amb establiment operatiu a Catalunya que es comprometin a contractar com a mínim el 60% de alumnat atorgat, els quals han de realitzar almenys el 75% de l’especialitat o itinerari formatiu subvencionat. La contractació ha de ser de caràcter indefinit o per a un període mínim inicial de sis mesos a jornada completa, o el temps equivalent en cas que la contractació sigui a temps parcial.\nLes entitats que realitzin formació per elles mateixes, d’especialitats incloses al Fitxer Català d’Especialitats Formatives del Servei d’Ocupació de Catalunya, hauran d’estar inscrites o acreditades o en procés d’inscripció i/o acreditació en el Registre de centres i entitats de formació del Servei d’Ocupació de Catalunya en el moment de presentació de la sol·licitud de subvenció.\nSi la formació és a mida i l’entitat no està d’alta al Registre de centres i entitats de formació del Servei d’Ocupació de Catalunya, la resolució d’atorgament de la subvenció suposarà de manera implícita l’autorització per impartir l’acció formativa d’aquesta especialitat durant la convocatòria en què s’atorgui.\nLes entitats que subcontractin tota o part de l’acció formativa ho han de fer amb centres que constin, a la data de la sol·licitud de la subvenció, ja inscrits o acreditats en el Registre per a l’especialitat sol·licitada si la formació forma part del Fitxer Català d’Especialitats Formatives. Si l’especialitat a impartir és a mida de l’empresa, igualment els centres subcontractats hauran d’estar d’alta al Registre, i la resolució d’atorgament de la subvenció suposarà l’autorització per impartir l’acció formativa d’aquesta especialitat durant la convocatòria en què s’atorgui.\nEl període de presentació de les sol·licituds finalitzarà el 31 d’octubre de 2015, inclòs.


El propietari vol fer-me fora | Revista | EROSKI CONSUMER\nViure de lloguer permet al llogater residir en una zona i en uns metres quadrats als quals potser no podria accedir en cas d'haver d'adquirir un habitatge. A més, implica menys gestions i paperassa, les despeses estan més controlades cada mes i, si canvien les necessitats d'espai o de pressupost, és menys traumàtic mudar-se. En canvi, aquesta opció de vida també té inconvenients per a l'arrendatari. El pitjor dels casos a què hauria de fer front és quan el propietari del pis o un nou comprador decideix fer-lo fora. Però, segons les circumstàncies que es donin, el llogater pot aconseguir quedar-se i no haver d'embalar les seves pertinences.\nDavant la creixent "gentrificació"\nEn l'actualitat, al centre de grans ciutats com Madrid o Barcelona viuen molts llogaters que se senten indefensos i temen perdre casa seva arran dels processos de "gentrificació" que s'estan produint. "Gentrificació" és un terme provinent de l'anglès gentry ('alta burgesia') que fa referència a un fenomen d'"ennobliment" dels nuclis de població, pel qual nous inquilins i propietaris amb cert poder adquisitiu es muden a una zona cèntrica i la rehabiliten. En principi, aquest desenvolupament és positiu. Però que un barri popular es posi de moda també té conseqüències negatives per als qui ja hi viuen, perquè finalment es desplaça i es margina els seus veïns de sempre, que no poden seguir el nou ritme econòmic. Fins i tot hi ha grans empreses que compren immobles amb inquilins, els quals pretenen fer fora per poder remodelar l'edifici i vendre'l o llogar-lo per treure'n més benefici. Davant d'aquesta pràctica, l'advocada Antonia Cortés assegura que no és un procés senzill i que tot depèn de la situació del lloguer. Però si el lloguer no està inscrit en el Registre de la Propietat, hi ha moltes possibilitats que el llogater hagi d'anar-se'n de l'habitatge.\nLa llei assenyala que si el propietari necessita el pis com a habitatge permanent per a ell o els seus familiars -en primer grau de consanguinitat o per adopció o per al seu cònjuge en els supòsits de sentència ferma de separació, divorci o nul·litat matrimonial-, pot resoldre el contracte abans que aquest finalitzi, una vegada transcorregut el primer any. Però el propietari de l'immoble ha d'avisar que necessitarà la casa amb un mínim de dos mesos d'antelació a aquesta data.\nL'habitatge canvia d'amo\nSi, com passa en el cas de les zones cèntriques, l'habitatge canvia d'amo, la situació final del llogater dependrà de la inscripció o no del lloguer del pis en el Registre de la Propietat. Segons la llei, encara que es vengui a un nou propietari, el contracte ha de complir-se i allargar-se fins als tres anys que dura un lloguer com a màxim. Així, en principi, el propietari no podria fer fora l'inquilí al·legant que l'ha venut. Però hi ha un matís. La llei també assenyala que perquè un arrendament tingui efecte enfront de tercers ha d'estar inscrit en el Registre de la Propietat. Si no és així, el nou propietari no ha de respectar el contracte de lloguer i pot fer fora l'inquilí. Tres mesos després de l'avís del nou amo, el llogater ha de sortir de la casa. Però, com diu l'article 14 de la Llei de Mesures de Flexibilització i Foment del Mercat del Lloguer d'Habitatges, "el llogater pot exigir una indemnització pels danys i perjudicis que li han causat". Si el lloguer està inscrit en el Registre de la Propietat, el contracte d'arrendament segueix vigent i el nou propietari passaria a adquirir tots els drets, però també les obligacions de l'antic amo. Els qui tenen la casa arrendada sota la Llei d'Arrendaments Urbans de 1994 han de saber que, si es ven l'habitatge, el nou propietari ha de respectar el contracte d'arrendament, encara que amb particularitats. Entre aquestes figura la d'estar obligat a respectar un termini de cinc anys. A més, l'arrendatari o llogater comptaria amb un dret d'adquisició preferent que ha de ser respectat, efectuant les comunicacions oportunes.\nHi ha dues situacions més en les quals un propietari pot fer fora el seu inquilí. 1. Finalització del contracte. Si s'acaba el contracte de lloguer, no hi hauria cap possibilitat de prorrogar-lo si el propietari no vol fer-ho. 2. Impagament de rendes. En el cas que no s'hagin pagat les quotes corresponents, es pot paralitzar el desnonament consignant les rendes al jutjat, sempre que no s'hagi fet ja abans en un altre procediment, apunta l'advocada Beatriz Aranda. Per fer-ho, cal oposar-se formalment a la demanda de desnonament amb un advocat i un procurador dels tribunals. Les opcions d'èxit dependran de la possibilitat d'abonar les rendes degudes en el termini que concedeixi el jutge. En principi no és un procés gaire costós, però dependrà de la quantia del deute.


El moment dolç de l'enologia fa parada a Reus Viu el Vi | Canal Reus TV\nEl moment dolç de l'enologia fa parada a Reus Viu el Vi\n17:36 - 10 juny 2017\nLa fira Reus viu el vi aplega aquest cap de setmana cellers i amants de l'enologia. Un sector que defineix el perfil comercial de la ciutat i que cada vegada guanya més adeptes amb ganes de d'introduir-se en la cultura del vi. A més de vins i vermuts, la fira ofereix tapes de proximitat i música en directe.\nEl vi i el vermut són la parella reusenca per excel·lència d'aquest cap de setmana. Una trentena de cellers del territori sota el paraigua de diferents denominacions d'origen i de Vermut de Reus formen part de la novena edició de Reus Viu el Vi. Els cellers, la majoria dels quals repeteixen, valoren la fira com una oportunitat per tenir un tracte més proper amb el client i també per obrir-se a nous públics.\nJosep Borràs, que cada any ha participat a la fira com a propietari d'un dels cellers, destaca que hi "ve gent de tot tipus, però també sobretot gent que consumeix els vins del celler en els diferents establiments, i per això és un bon punt perquè et diguin 'El teu vi, me'l bec a tal lloc'". Per la seva banda, Serra Rabadà, que enguany commemora el centenari del seu celler, aspira a "donar-se a conèixer una mica més, que la gent vingui a degustar els productes i celebrar encara amb més motiu els cent anys amb les persones que ens coneixen i les que vinguin a conèixer-nos".\nLa fira es presenta com l'eix central de la gran trobada del sector vitivinícola del territori. Un sector que ha definit bona part del perfil comercial de la ciutat i que cada vegada va guanyant més adeptes amb ganes d'adquirir coneixements i introduir-se en la cultura del vi. "Si abans venien simplement a tastar un blanc o un negre, la gent ara té més inquietud, està més oberta a tastar vins catalans i de proximitat. Notem que cada vegada la gent va agafant més aquesta cultura i aquestes ganes de conèixer el món del vi", explica Joan Vaqué, propietari d'un dels cellers.\nPer acompanyar el tast de vins i de vermut, la fira també ha servit degustacions gastronòmiques de proximitat. Tot plegat amenitzat amb un discjòquei a cada extrem del recinte punxant música en directe. I és que cada vegada es busca més que el vi sigui no només una degustació, sinó també una experiència.\nLa Reus Viu el Vi aplegarà una trentena de cellers, el 20% seran nous\n01.06 per Mar Rovira


Els Bombers lluiten per controlar el foc de Tivenys, al que han de ser traslladats en helicòpter – Actualitat Penal\nEls Bombers lluiten per controlar el foc de Tivenys, al que han de ser traslladats en helicòpter\nL'incendi ha calcinat ja 20 hectàrees de vegetació\nLa complicada situació geogràfica de l’incendi que afecta la Serra de Cardó des de les 16,27 h. d’aquesta tarda ha fet necessari que les dotacions de bombers hagin de ser “pujades” en helicòpter fins al lloc del foc, informa la Generalitat. Una trentena de dotacions de terra dels Bombers de la Generalitat i nou mitjans aeris hi participen. La zona afectada es troba a una zona forestal de Tivenys. El foc havia cremat entre 20 i 25 hectàrees a les deu de la nit i els bombers lluiten per controlar el perímetre del foc fins al moment que els mitjans aeris no puguin actuar.\nL’incendi afecta una zona boscosa de difícil accés coneguda com la Punta del Capelló. El foc ha començat en un fons de barranc i ha pujat la carena fins a arribar a dalt del cim. Segons informa el Servei Català de Trànsit, no hi ha cap via tallada a causa d’aquest incendi. Per alertar d’aquest incendi, el telèfon d’emergències 112 de Catalunya ha rebut 129 trucades.


Elements d'interès: 1 cim, 1 dolmen, 1 castell, inscultures, 1 font, 1 monestir, 1 església, 1 menhir.\nEL DOLMEN DE DOFINES\nEl megalit conserva enterament, amb seguretat, dues lloses i una altra de caiguda i en gran part colgada i restes importants de túmul. El material emprat és la pissarra o llicorella, que pertany al terreny geològic del mateix paratge.\nEntenem que la llosa grossa pertanyia a la coberta del sepulcre malgrat la seva posició inclinada actual. Les seves dimensions són de certa consideració: té una superfície de 3,60 m2 i li calculem un pes de 2.016 Kgs. Actualment aquesta coberta s'apuntala encara pel costat N. sobre una altra llosa que és l'única de la cambra que roman dempeus. Per l'altre costat, al S., les lloses verticals de la cambra degueren cedir sota el pes de la coberta, la qual descansa sobre el túmul i en bona part sobre la llosa caiguda i actualment molt soterrada. D'aquesta llosa només en podem veure un fragment a l'interior del dolmen, sota la de coberta que hi caigué al damunt.\nLa coberta resta, doncs, estintolada sobre la part superior de la llosa que es manté vertical. L'ensulsiada del costat meridional de la cambra i la consegüent inclinació de la coberta, originen que l'espai interior del sepulcre tingui tendència a la secció triangular. Resta evident, com podem veure, la impossibilitat d'esbrinar amb exactitud la planta original d'aquesta cambra.\nRepetirem, per una major claretat i a desgrat de ser reiteratius, que, en el seu estat actual, sense haber-s'hi efectuat treballs d'exploració, s'identifiquen només tres lloses d'aquest dolmen: la de coberta i 2 de la cambra, essent una l'única que no ha quedat desplaçada i roman en la seva posició originària. Ha desaparegut del tot la capçalera del sepulcre, a més d'altres possibles pedres de la cambra i/o de l'entrada. Alguna resta d'aquests elements podria sorgir en el futur, soterrada, en excavar el megalit.\nLes restes del sepulcre han estat parcialment cobertes amb un gran amuntegament de grossos rebles que, a mena d'ampla paret seca, tapa tot l'espai obert que hi havia al sector SE-NE. El pedruscall amaga també més de la meitat de la cara externa de la llosa.\nMENHIR O PEDRA DRETA DEL MAS ROQUE (RABÓS D'EMPORDÀ)\nHISTÒRIA: És ja documentat com "Pedra Fita" i "Pedra Dreta" a principis del segle XVII(1615).\nEL GESEART (Joan Badia i Homs, Benjamí Bofarull i Gallofré, Enric Carreras i Vigorós, Miquel Dídac Piñero i Costa) va publicar-lo l'any 1983 amb planimetries (alçats i una fotografia). El Mateix grup l'ha publicat novament l'any 1988 amb un dibuix de Rafael Borràs i Garcia.\nDESCRIPCIÓ: Menhir fal.liforme de pissarra que presenta a la part superior una escotadura i un petit encaix, perfectament circular, d'uns 2 cm. de profunditat i 1 cm. de diàmetre, que és el testimoni d'una creu de ferro desapareguda que havia estat clavada dalt de tot de la pedra en una època indeterminada (seglesXVI-XVIII) amb la intenció de "cristianitzar" un monument que era considerat pagà i obra d'èssers malignes per la religió dominant.\nAmida 3,60 m. d'alçada, per un gruix de 0'76 m i pesaria uns 2.660kg.\nMATERIALS ARQUEOLÒGICS: Inexistents. No ha estat excavat mai científicament.\nEs surt de la Plaça de Vilamaniscle en direcció a la part alta del poble i continuant cap a la Serra de la Baga d'en ferran, fins trobar el trencant que queda a mà esquerra cap el Coll del Trauc. Després d'una curta i forta pujada assolim el puig del Trauc de 390 m., tot seguit ens enfilem fins el Dolmen de Dofines (429 m.) on deixem la carena per anar baixant per l'esquerra cap a la Vall de St. Quirze, on trobem les restes del Castell visigòtic de Querusalba. Si ens arribem fins a les inscultures ens caldrà recolar per agafar el corriol que va a la Font d'en Nouvilas, i finalment St. Quirze de Colera, punt on es pot visitar tot el conjunt. La tornada la podem fer per la pista que ens porta cap a Vilamaniscle-Rabós d'Empordà. Continuant veiem el Mas Mallol, i passarem a 25 m. del Menhir del Mas Roquer, després arribem a la cruïlla de Rabós, on agafem en direcció a Vilamaniscle pel costat esquerre, i tot passant entre estepes i vinyes arribem al poble, punt de sortida de l'excursió d'avui.\nHORARI APROXIMAT parcial acumulat\nSortida de la plaça de Vilamaniscle\nMonestir St. Quirze de Colera 05 1 h 50 min\nVista al Mas Mallol 20 2 h 10 min


Llíria archivos - Pàgina 25 de 137 - Noticias CAMP DE TURIA\n(EFE) Els bombers del Consorci Provincial de València han trobat aquesta setmana el cadàver en descomposició d’un home de 67 anys que havia mort, possiblement per causes naturals, a l’interior del seu habitatge de Llíria . Segons ha informat aquest cos de Bombers, la troballa es va produir dimarts passat al voltant de les 14.20 hores, després de ser requerits…\n6 setembre, 2019 Deja un comentarioCamp de Túria, inicio, LlíriaBy c.sorli\nEmergència Climàtica ultima els tràmits per a finalitzar el projecte de col·lectors a les urbanitzacions de Llíria\nLa regidora d’Urbanitzacions de Llíria, Mª Cruz García, acompanyada pels edils del Govern local, Joanma León i Paco García, s’ha reunit aquesta setmana amb la secretària autonòmica d’Emergència Climàtica i Transició Ecològica, Paula Tuzón, i el director general de l’Aigua, Manuel Aldeguer. La finalitat d’aquesta cita hi ha sigut donar a conéixer en quin tràmit del…\n5 setembre, 2019 Deja un comentarioLlíriaBy c.sorli\nMor durant els festejos taurins de Llíria un veí de la localitat\n(EFE) Un veí de Llíria ha mort aquesta nit durant els festejos taurins que se celebren en la localitat amb motiu de les festes del Remei. L’ambulància que prestava servei en els festejos va atendre l’home i el va traslladar a l’hospital, morint posteriorment sense que se sàpia de moment la causa de la mort. El consistori…\n4 setembre, 2019 Deja un comentarioCamp de Túria, Comunidad Valenciana, inicio, LlíriaBy c.sorli\nLlíria ja té Falleres Majors per a l’any 2020\nSonia Cervera López i Irene González Cancar han sigut elegides fallera major i fallera major infantil de la localitat Llíria per a l’exercici 2020. L’acte de nomenament s’ha celebrat a Ca la Vila després de no haver-se presentat altres candidatures a màximes representants de la festa fallera en el municipi. Sonia Cervera pertany a la Falla…\n3 setembre, 2019 Deja un comentarioLlíriaBy c.sorli\nL’Ajuntament de Llíria ultima els treballs del Pla Edificant 2019 en els centres educatius públics del municipi\nEl regidor municipal d’Infraestructures Educatives de Llíria, Paco Garcia, s’ha reunit amb el seu homòleg en la Direcció General de la Conselleria d’Educació, Victor Garcia, per a explicar l’estat d’execució de les obres del Pla Edificant que s’estan duent a terme a la localitat edetana. García ha informat el Director General dels treballs d’aquesta primera fase…\n29 agost, 2019 Deja un comentarioLlíriaBy c.sorli\nL’Eliana, Llíria, Benissanó i La Pobla de Vallbona disfruten de la 5ª etapa de ‘La Vuelta Ciclista 2019’\nEl passat dimarts 27 d’agost, La Volta Ciclista 2019 ja va pendre contacte amb l’Eliana circulant per la carretera CV-336 entre Riba-Roja del Túria i Sant Antoni de Benaixeve. Aquest esdeveniment esportiu passava també per les localitats de Vilamarxant, Bétera, nàquera (fent parada Sprint) i Serra. Posteriorment, ahir dimecres, 28 d’agost, la 5ª etapa de La Volta s’iniciava al municipi de l’Eliana. A les…\n29 agost, 2019 Deja un comentarioBenissanó, Camp de Túria, Comunidad Valenciana, inicio, L'Eliana, LlíriaBy c.sorli\nLlíria renova la seua flota de servei de recollida de residus\nLlíria ha renovat la seua flota de servei de recollida de residus amb dos nous vehicles. Aquests donaran servei tant al nucli urbà com a les urbanitzacions. El passat divendres es va recepcionar el segon camió adquirit pel Consistori. L’acte de recepció, va tindre lloc davant la Casa Consistorial de Ca la Vila. A ell, van acudir la…\n28 agost, 2019 Deja un comentarioLlíriaBy c.sorli\nLa 5ª etapa de ‘La Volta 2019’ comença aquest dimecres a l’Eliana, passant per Llíria, Benissanó i La Pobla de Vallbona\nAhir dimarts 27 d’agost, La Volta ja va pendre contacte amb l’Eliana circulant per la carretera CV-336 entre Riba-Roja del Túria i Sant Antoni de Benaixeve. Aquest esdeveniment esportiu va passar també per municipis com Vilamarxant, Bétera, nàquera (fent parada Sprint) i Serra. No obstant això, serà hui dimecres, 28 d’agost, quan la 5ª etapa de La…\n28 agost, 2019 Deja un comentarioBenissanó, Camp de Túria, inicio, L'Eliana, Llíria, Pobla de VallbonaBy c.sorli\nEl temporal deixa 42 l/m2 i 68 Km/h en Llíria durant aquesta matinada\n(EFE) La depressió aïllada en nivells alts, coneguda com DANA, ha deixat precipitacions acumulades durant la matinada en la Comunitat Valenciana de 49,8 l/m2 a Andilla (València) i de 47,6 l/m2 a Onda (Castelló), a més de ratxes de fins a 68 Km/h en Lliria. L’Agència Estatal de Meteorologia (Aemet) ha informat que les tempestes han…\n27 agost, 2019 Deja un comentarioComunidad Valenciana, inicio, LlíriaBy c.sorli\nLlíria activarà els Punts Violeta per garantir unes festes lliures d’agressions sexistes\nLlíria s’ha marcat com a objectiu unes festes lliures d’agressions i comportaments sexistes. Per aquest motiu, el municipi activarà per segon any consecutiu els Punts Violeta, un espai on podrán dirigirse totes aquelles persones víctimes d’agressions i comportaments sexistes i on rebran el suport i l’ajuda que necessiten. A més d’aquests punts, professionals de l’àmbit de…\n26 agost, 2019 Deja un comentarioLlíriaBy c.sorli


CiU cau, ERC puja a segona força i el PSC baixa al tercer lloc\nAmb el 100% de l'escrutini fet, CiU aconsegueix 50 diputats, ERC puja a segona força amb 21 i PSC cau al tercer lloc amb 20 escons. El PP se situa quart (19) i ICV cau al cinquè lloc (13). C's aconsegueix 9 diputats i la CUP entra a l'hemicicle amb 3. SI queda fora del Parlament\nBarcelonaTOTES LES DADES, TERRITORI PER TERRITORI, A L'ESPECIAL 25-N\nCiU ha quedat lluny de la "majoria excepcional" que ha reclamat Artur Mas des de la convocatòria d'eleccions anticipades al Parlament de Catalunya. Amb el 100% de l'escrutini fet, l'hemicicle ha quedat de la següent manera. La federació nacionalista perd dotze diputats i n'aconsegueix 50 (62). ERC se situa com a segona força amb 21 escons (10). El PSC perd 8 diputats i cau al tercer lloc amb 20 (28). El PP baixa al quart lloc, malgrat que aconsegueix un escó més que el 2010 i n'obté 19 (18). ICV cau a cinquena força amb 13 escons, malgrat que n'aconsegueix 3 més que en els anteriors comicis (10).\nC's és el que, proporcionalment, puja més, fins als 9 diputats (3). La CUP entra a l'hemicicle amb 3 escons.\nSI perd els 4 diputats que tenia i queda fora del Parlament.\nLa coalició nacionalista ha guanyat a les quatre circumscripcions catalanes, malgrat que ha perdut representació en totes elles menys a Girona, on s'ha mantingut. CiU també ha guanyat en totes les comarques menys al Baix Llobregat, on resisteix el PSC .\nDemarcació de Barcelona (85 escons)\nCiU perd nou diputats i el PSC es manté com a segona força, malgrat que perd quatre diputats\nCiU 26 (35)\nPSC 14 (18)\nPP 12 (12)\nERC 12 (6)\nICV-EUiA 10 (8)\nC's 8 (3)\nDemarcació de Tarragona (18 escons)\nCiU perd dos diputats a Tarragona, on ERC, PPC i PSC empaten amb tres escons cadascun\nCiU 7 (9)\nERC 3 (1)\nPP 3 (3)\nPSC 3 (4)\nICV-EUiA 1 (1)\nDemarcació de Girona (17 escons)\nCiU manté els nou diputats i ERC puja a segona força amb tres escons\nCiU 9 (9)\nERC 3 (2)\nPSC 2 (3)\nDemarcació de Lleida (15 escons)\nCiU perd un diputat a Lleida i es queda amb vuit, on ERC s'erigeix com a segona força amb tres escons\nCiU 8 (9)\nPSC 1 (3)\nICV-EUiA 1 (-)\nTOTES LES DADES, TERRITORI PER TERRITORI, A L'ESPECIAL 25-N\n25-N 25N CiU PSC PP PPC ERC ICV SI CUP Ciutadans Parlament de Catalunya


Els 17 volcans del món en actiu al mateix temps que el Cumbre Vieja - À Punt\nEl volcà de l'illa de La Palma està entre els 50 volcans en erupció contínua que hi ha en el món, segons l'últim informe la Smithsonian Institution (EUA)\nVolcans actualment actius (en erupció) en el món, segons el web volcanodiscovery.com / Volcanodiscovery\n24 de setembre 2021 - 14:01\nEl volcà de l'illa de La Palma està entre els 50 volcans en erupció contínua que hi ha en el món, segons l'últim informe del programa de vulcanisme global de la Smithsonian Institution, del Museu Nacional d'Història Nacional i del Servei Geològic dels Estats Units (USGS).\nD'aquest mig centenar de volcans amb erupció constant, 17 tenien activitat diària en la segona setmana de setembre de 2021, segons l'informe de l'USGS.\nLa Smithsonian Institution és el principal centre que es dedica a registrar l'activitat sísmica i dels volcans d'arreu del món. Segons indiquen, una erupció marcada com a "contínua" no sempre significa activitat diària persistent, però indica almenys "esdeveniments eruptius intermitents sense una interrupció de tres mesos o més".\nEls 17 volcans amb activitat diària al setembre\nEls Estats Units (4): Katmai, Great Sitkin, Pavlof i Semisopochnoi, la majoria a les illes Aleutianes d'Alaska.\nRússia (4): Ebeko, Karymsky, Txirinkotan i Shevelutx, tots a la península de Kamtxatka i en les illes pròximes de Kurils.\nEl Japó (2): Aira i Ontake.\nIndonèsia (2): Agung i Merapi.\nIslàndia (1): Un volcà amb activitat en la segona setmana de setembre és el Krysuvik-Trolladyngja.\nMèxic (1): Popocatepetl.\nSaint Vincent i les Grenadines (1): En el conjunt d'illes de Saint Vincent i les Grenadines, al sud del Carib, està el volcà La Soufriere.\nItàlia (1): A l'illa de Sicília hi ha l'Etna, que es va reactivar el 21 de setembre passat. L'erupció de l'Etna ha estat més potent que la de La Palma, amb un núvol de gasos que ha arribat a més de 9 quilòmetres d'alt i que el vent ha desplaçat cap a l'est.\nEspanya (1): A l'illa de La Palma està el volcà Cumbre Vieja, que va entra en erupció el 19 de setembre.\nDel total dels volcans amb erupció contínua i no diària, 43 van començar l'última erupció en el present segle, però hi ha set que la van iniciar fa dècades o fins i tot segles, com és el cas del Yasur, a l'illa de Vanuatu, en 1774.\nEstan actius des del segle XX els volcans Shevelutx (Rússia, 1999), Erebus (Antàrtida, 1972), Erta Ale (Etiòpia, 1967), Stromboli (Itàlia, 1934), Dukono (Indonèsia, 1933) i Santa María (Guatemala, 1922).\nPer la seua banda, el web alemany VolcanoDiscovery té registrats 25 volcans ara mateix en erupció arreu del planeta, la majoria a la zona del Pacífic i a l'Amèrica Central i del Sud.\nTres gran zones concentren la majoria de volcans\nPer la seua distribució en el globus terraqüi, tres grans zones concentren la majoria dels volcans.\nUna recorre tota Amèrica del Sud pròxima a l'oceà Pacífic i Centreamèrica.\nLa segona se situa entre les illes d'Indonèsia i Papua Nova Guinea i la Melanèsia, pròxima ja a Austràlia.\nLa tercera és un cinturó que es prolonga des del Japó, passant per la península russa de Kamtxatka i les illes en el sud de la mar de Bering, fins a arribar a Alaska.\nVolcans a Àfrica, Oceania i Islàndia\nÀfrica i Oceania mantenen actius volcans des de fa dècades.\nA Àfrica estan a la República Democràtica del Congo (Nyamulagira i Nyiragongo), Etiòpia (Erta Ale), Tanzània (Ol Doinyo Lengai)\nA Oceania, està actiu el volcà Tinakula, en les més distants illes Salomó.\nA Islàndia estan actius els volcans Eyjafjalla (2010) –famós perquè el 2010 va expulsar material incandescent i gasos durant més d'un mes i va provocar serioses deficiències en les comunicacions aèries d'Europa–, Grímsvötn (2011), Bárdarbunga (2014-15) o Krysuvik-Trolladyngja.\n1.300 volcans potencialment actius\nLa Smithsonian Institution, que treballa conjuntament amb l'Associació Internacional de Vulcanologia, fa el seguiment de tots els volcans del món que es consideren potencialment actius.\nEs consideren volcans actius aquells que han tingut alguna activitat durant els últims 10.000 anys, i que poden tornar a activar-se. En aquest cas la llista de la Smithsonian Institution és de 1.356 volcans.\nLes erupcions més mortíferes\nLes erupcions amb més víctimes mortals durant aquest segle les han protagonitzades l'Anak Krakatau, entre les illes indonèsies de Java i Sumatra, que va causar al desembre de 2018 quasi 500 morts.\nEl volcà Merapi, a l'illa de Java, a la fi de 2010 va deixar quasi 350 morts.\nEl volcà guatemalenc de Foc, en el 2018 va provocar 200 morts i una xifra similar de desapareguts.\nEl japonés Ontake, va deixar 63 morts a conseqüència de la seua erupció de setembre de 2014.


ELS LLIBRES DEL 2012 – Vols Llegir?\nPosted by volsllegir on 4 de gener de 2012 0 Comments\nNOVETATS LITERÀRIES – PRIMER TRIMESTRE DE 2MIL12\nPunt de sortida per una gran quantitat de novetats literàries per aquest primer trimestre del nou any. Les editorials, malgrat la crisi ferotge, tenen la maquinària a punt per posar en circulació els nous títols que “inundaran” les prestatgeries de bona part de les llibreries del país i també per internet.\nA destacar el debut del cantautor Lluís Llach com escriptor, fet que ja hem recollit informativament en aquest espai. Febrer veurà la llum el seu primer llibre: “Memòria d’uns ulls pintats” (Empúries), una història d’amor entre homes lliures ambientada a barri de la Barcelonet de principis del segle XX.\nTambé sortirà al mercat el tercer volum de les memòries de Jordi Pujol. Serà el 23 de febrer i serà el darrer lliurament. Editarà Proa. Entre les seves pàgines, es tractarà tant l’ascens al poder de José Maria Aznar com dels dos tripartits i no oblida incloure un epíleg amb la seva visió de l’evolució del país.\nMés novetats. Una radiografia sobre la “trama secreta” sobre l’espoli del Palau de la Música, signada pel periodista, Jordi Panyella, i titulada “Fèlix Millet, el gran impostor” i publicat per Angle Editorial. Novetat que sortirà a la venda aquest mes de gener, que també veurà com és publica el nou llibre de Valentí Puig, “Barcelona cau” (Proa), sobre els tres últims dies de la Guerra Civil, i la segona novel.la del periodista, Xavier Bosch, “Homes d’honor”, que fa de nou protagonista a l’ex director del diari Crònica, Dani Santana.\nRosa Regàs presentarà “La desgràcia de ser dona”, publicat per Ara Llibres. Albert Villaró publicarà “L’escala del dolor” (Columna), on fa la narració sobre la investigació d’un assassinat durant la visita del president francès Sarkozy a Andorra. Carles Porta, molt conegut arrel del seu treball sobre el poble del Pirineu de Tor, torna a principis d’aquest any amb “Fago”. Estima’m quan menys m’ho mereixo perquè és quan més ho necessito”, novetat editada per La Campana. Es tracta d’una crònica del cas de Fago (Osca), on hi té la seva protagonista, la germana de l’home declarat culpable.\nN’hi ha més: Jordi Coca ens ofereix el seu nou treball literari, “En caure la tarda” (Edicions 62). D’altra banda, l’editorial Pòrtic fa una aposta per autors com Francesc Miralles, que a finals de gener publicarà, “365 idees per canviar la teva vida”, i un altre autor d’èxit com és Àlex Rovira, que prepara pel proper mes de març la seva novel.la que portarà el títol: “La vida interior”. Miquel de Palol, torna de nou a l’escenari actual desprès d’una dècada amb “Aire amb cel de fons” (Proa).\nPel que fa les traduccions o versions en català d’èxit: el darrer treball literari de Carlos Ruiz Zafón, “El presoner del cel”, Donna Leon amb “Carn de canó” (Edicions 62), o Paul Auster i el seu “Diari d’hivern” (Edicions 62).\nArticle/post 562 – J.M. Solé – “Vols llegir?” – Ràdio Nova\n2012actualitaten catalàlectures particularsllibre electrònicnotíciesnovetatsràdio novavilanova del camí


Acord entre l'Ajuntament de Barcelona, en Xavier Vilaró i VilaWeb - VilaWeb\nAcord entre l'Ajuntament de Barcelona, en Xavier Vilaró i VilaWeb\n<<Barcelona, 23 de març de 2011\nReunits els representants de l'Iltre Ajuntament de Barcelona, de'n Xavier Vilaró i d'en Vicent Partal i de Partal, Maresma i Associats SL, en presència de l'Il·lustre Degà del Col·legi de Periodistes de Barcelona convenen:\n1) Vist l'estat de les actuacions judicials derivades dels fets ocorreguts a Barcelona, en data 29 de juny de 2008 i atesa la querella presentada per l'Ajuntament de Barcelona i el sr. Xavier Vilaró contra Vicent Partal, VilaWeb i altres mitjans.\n2) Vist el procediment judicial 4963/2008-D del Jutjat d'Instrucció número 28 dels de Barcelona i vist que VilaWeb no ha pogut contrastar les hipòtesis que va difondre sobre els orígens de les ferides del Sr.Vilaró, l'Ajuntament de Barcelona, VilaWeb i el sr. Xavier Vilaró acorden sol·licitar l'arxiu de la querella que es tramita davant el Jutjat de lo Penal núm. 7 dels de Barcelona.\n3) Atesa la reiterada posició de VilaWeb, manifesta que en cap moment ha tingut intenció d'injuriar ni encara menys calumniar a l'administració municipal, ni al sr. Vilaró ni a cap altra persona. Així mateix, si la informació donada per VilaWeb hagués provocat algun tipus de perjudicis en demana disculpes.\n4) VilaWeb es compromet a publicar en la seva pàgina web els termes d'aquest acord, en el termini màxim de set dies i a fer-ho en el mateix lloc on es va publicar la notícia inicial.\n5) En relació a la responsabilitat civil les parts acorden sotmetre's a la mediació del Col·legi de Periodistes.\nPer aquest motiu les parts acorden posar en coneixement del Jutjat de lo Penal núm. 7 de Barcelona que l'Ajuntament de Barcelona i el sr. Xavier Vilaró han assolit una satisfacció extraprocessal de VilaWeb.\nPer la qual cosa l'ajuntament de Barcelona i el sr. Vilaró retiren l'acusació penal i la responsabilitat civil contra el sr. Vicent Partal i Partal, Maresma i Associats SL i en conseqüència sol·liciten al Jutjat de lo Penal núm 7 que procedeixin a l'arxiu de la causa contra el Sr. Vicent Partal i Partal, Maresma i Associats SL.\nI per tal que consti signen el present al lloc i la data més amunt indicats.\nPer l'Iltre Ajuntament de Barcelona i per en Xavier Vilaró signa Jordi Pina\nPer en Vicent Partal i Partal, Maresma i Associats SL signa Ramon Verdaguer\nEn presència i sota la presidència de'n Josep M. Martí, Degà de l'Il·lustre Col·legi de Periodistes de Barcelona>>


Segona acció popular del projecte de xarxa de camins escolars a Dénia\nUna acció d'experimentació al carrer, oberta a la participació de tota la ciutadania, amb la finalitat de reivindicar una ciutat amb menys cotxes i més autonomia per a la infància\nEs realitzarà un debat obert amb la participació d'experts en mobilitat sostenible i infància i es projectarà el documental "Camí a l'escola", dirigit per Pascal Plisson\nQuè podem fer per a anar menys amb cotxe i més a peu, amb bici i amb transport públic? Què podem fer per a augmentar l'autonomia de la infància? Aquestes són les premisses a partir de les quals se centrarà La Nit de Caminis, acció festiva i reivindicativa al carrer, oberta a la participació de tota la ciutadania, dins del projecte Caminis, xarxa de camins escolars a Dénia (caminisdenia.com), que tindrà lloc el proper divendres 15 de juny, a l'aparcament de darrere de l'Hotel Costa Blanca.\nPer a respondre aquestes preguntes, iniciarem la vetlada a les 20 hores amb les intervencions del geògraf urbanista, especialista en espai públic, infància i mobilitat, Pau Avellaneda, l'educadora ambiental, tècnica del Centre Nacional d'Educació Ambiental, María Sintes i membres del grup de treball del projecte que ja han estat treballant les seues propostes de millora de la xarxa i de l'entorn dels centres. Posteriorment s'encetarà el debat, amb la finalitat de dialogar entre totes i tots sobre com millorar l'espai públic perquè siga un entorn més segur i comunitari per a la infància.\nLa vetlada continuarà amb la projecció del documental Camí a l'escola, dirigit pel francés Pascal Plisson, que començarà a les 22 hores. El documental,patrocinat per la UNESCO, va ser nominat a millor pel·lícula europea en els Premis Goya 2015 i va obtindre el Premi a Millor Documental en els Premis César 2013. Aquest film conta com, en certs llocs del món, algunes xiquetes i xiquets fan vertaders esforços per a arribar a les seues escoles. Una història que incita a reflexionar sobre les pors i les inseguretats que patim com a mares i pares malgrat viure en un món amb totes les comoditats i seguretats possibles.


Isaac Salvatierra: "Els presupostos proposats pel govern són profundament continuistes" - La Local Tiana | La Local Tiana\nEl grup municipal de Junts per Tiana durant el ple del mes de desembre / martifrancas\nMartí Francàs | 10/12/2019 a les 21:20 0\nQue el ple municipal tombi uns pressupostos és un fet estrany a Tiana. No passava des de la dècada de 1980. Els grups municipals del PSC i Junts per Tiana hi van votar en contra en el ple del passat dimarts 3 de desembre. Com explica Isaac Salvatierra l’agrupació d’electors de Junts per Tiana considera que la inversió en matèria de medi ambient i aspectes socials és insuficient. Per Salvatierra un dels casos més flagrants és el de la partida dedicada a les plaques solars.\nSegons càlculs que van encarregar a experts mentre preparaven el programa electoral per a les eleccions municipals només el cost de posar plaques solars a l’ajuntament és ja de 28.000€. A més a més posar-ne al poliesportiu costa 39.000€, a la biblioteca 23.000€ o a la Sala Albèniz de 18.000€ perquè els edificis siguin autònoms amb energia solar. Per aquesta raó Salvatierra va qualificar la inversió de 15.000€ irrisòria. A més a més, Junts per Tiana també critica la reducció del pressupost en l’espai de Medi Ambient.\nLa conclusió que van treure de mesures com aquesta entre moltes altres és que els pressupostos són continuistes i per això hi van votar en contra.\nUna de les altres crítiques que fan als pressupostos proposats per la coalició d’Esquerra Republicana i Junts per Catalunya és la distribució dels recursos en cultura. Des de Junts per Tiana consideren que s’han d’incentivar i subvencionar les activitats culturals que donen un retorn social al poble. Isaac Salvatierra ha posat d’exemples la Festa dels Racons o l’Enrucada per la quantitat de gent del poble que s’hi implica i pels valors que transmeten.\nEl rebuig als pressupostos, a més, no ha d’afectar a les possibles obres de l’institut. Consideren que tot el consistori hauria de reclamar a la Generalitat que es faci càrrec de les obres del centre, del qual en té les competències. En cas que l’ajuntament financés les obres ells no hi posarien cap problema però han criticat la informació contradictòria que han rebut per part del govern.\nPer altra banda Junts per Tiana defensa que com a força és votada a les eleccions municipals tenen l’obligació de complir un mandat i per tant no poden cedir en els temes importants com és el cas del pressupostos. També ha recordat la situació de fragilitat en la que es troba el govern.